qundao/data-zh-poetry huggingface dataset:
元夕赐观灯·其一
作者：金幼孜
朝代：明

阊阖天门开九重，玉楼金殿月朣胧。共看鳌背辞沧海，独向龙墀拥翠峰。瑞雪暖融鳷鹊观，庆云晴护建章宫。盛时佳节逢元夜，此夕欢娱万国同。
元夕赐观灯·其七
作者：金幼孜
朝代：明

罗绮含薰綵队盈，金花翠帽锦装成。奉琛献璧诸番贡，舞縆寻橦百伎呈。戏帐弄娇空外影，挈帷巧出静中声。三农更有丰年曲，齐向天街歌太平。
元夕赐观灯·其三
作者：金幼孜
朝代：明

宝树金莲万炬明，春风一夜百花荣。绛纱含雾垂珠幕，紫焰蒸霞晃绣楹。洛水涵光龟象出，荥河流耀马图呈。仙禽灵兽多嘉瑞，尽见扬辉入太清。
元夕赐观灯·其九
作者：金幼孜
朝代：明

天外遥闻云佩鸣，仙人飞步下瑶京。安期神枣千年瑞，王母蟠桃万寿徵。玉女金童迎凤辇，霓旌羽盖列龙軿。紫金还现空中相，群会璇霄对圣明。
元夕赐观灯·其二
作者：金幼孜
朝代：明

天仗森森护翠华，从官如雨列簪花。教坊乐舞三千队，灯市楼台十万家。宝座星回瞻御气，宫壶春煖醉流霞。金吾此夜知无禁，处处笙歌语笑哗。
元夕赐观灯·其二
作者：金幼孜
朝代：明

河汉沉沉霁景澄，蓬莱撚满九华灯。青猊白象三千界，绮阁雕阑十二层。花绣芙蓉浓艳吐，帘垂翡翠异香凝。世人唯向云中见，遥望天门不可登。
元夕赐观灯·其五
作者：金幼孜
朝代：明

五色祥云奉御筵，翠华垂盖出中天。玉龙吐焰开灵曜，金鸭腾薰蔼瑞烟。淑气晴含旗影动，轻飙微带漏声传。教坊初进升平曲，凤吹鸾笙杂管弦。
元夕赐观灯·其八
作者：金幼孜
朝代：明

锦额瑜环童伎儿，分行列队向彤墀。当筵齐唱摩尼曲，对御还歌大圣词。宝藏金钱颁出富，雕盘珍果赐来奇。衮衣浮动阳和满，正是天颜有喜时。
元夕赐观灯·其六
作者：金幼孜
朝代：明

中使传宣宴百官，佩声遥集五云端。酒颁绿蚁开金瓮，馔鲙苍鳞奉玉盘。宝帐春回频送暖，瑶台雪霁不生寒。侍臣沾醉蒙恩德，更敕都人近御看。
元夕赐观灯·其十
作者：金幼孜
朝代：明

银箭迟迟禁籞长，月华灯彩炫岩廊。暖随佳气浮三殿，春逐恩波被八方。湛露更添仙瓮醴，祥飙还度御炉香。小臣愿祝齐天寿，万岁嵩呼仰圣皇。
元夕赐观灯·其四
作者：金幼孜
朝代：明

乐奏《韶》、《咸》宝扇开，遥瞻龙驭自天来。九门香逐灵飙度，万国春随御气回。綵凤高临青玉案，彤云轻护紫霞杯。臣民共愿宸游乐，海内欢声溢九垓。
六月二十七日早朝奏孟秋时享
作者：金幼孜
朝代：明

孟秋届时享，太常严斋沐。圣主秉深诚，诘旦兴犹夙。高阙䴡繁星，彤墀散明烛。百寮谨祀事，祗命咸属属。所期荅神庥，庶以臻福禄。
六月二十七日早朝奏孟秋时享
作者：金幼孜
朝代：明
体裁：古风

孟秋届时享，太常严斋沐。圣主秉深诚，诘旦兴犹夙。高阙丽繁星，彤墀散明烛。百寮谨祀事，祗命咸属属。所期荅神庥，庶以臻福禄。
六月十五日哭子添禄作
作者：金幼孜
朝代：明

尔生三岁忽云亡，寿夭何能问彼苍。自念奔驰违骨肉，可堪痛哭在他乡。凤台落日游魂远，牛渚愁云系恨长。悲恸满怀无处着，眼枯惟有泪成行。
六月廿一日立秋偶题
作者：金幼孜
朝代：明

两日风雨过，满目皆秋意。开轩灏气回，入座凉飙至。高梧响萧萧，鸣蜩方嘒嘒。坐念寒暑更，令人发深喟。
内阁新成次大学士胡公韵
作者：金幼孜
朝代：明

秘阁新开紫禁西，高甍辉映与云齐。娟娟碧树当窗近，霭霭晴峰入户低。岂有文章裨黼黻，空惭侍从列簪圭。朝回尽日文书静，花落閒阶鸟自啼。同官翰苑忝同年，敢以能言拟谪仙。长日抽书开石室，清时进讲侍经筵。苑中御气浮仙掌，池上晴云湿綵笺。好是午朝初退直，紫薇花里漏声传。五云垂彩护金銮，载笔时临白玉阑。末学每蒙宣室问，不才虚费大官餐。曹刘未愧风骚远，班马由来制作难。却忆金茎频赐露，晚凉冰署不胜寒。昼长华馆自沉沉，最喜钩帘得树阴。对语黄鹂偏近户，多情燕子故穿林。青云回首江潮远，白发欺人岁月深。惭愧微生无补报，敢忘忠孝负初心。
内阁新成次大学士胡公韵·其一
作者：金幼孜
朝代：明

秘阁新开紫禁西，高甍辉映与云齐。娟娟碧树当窗近，霭霭晴峰入户低。岂有文章裨黼黻，空惭侍从列簪圭。朝回尽日文书静，花落閒阶鸟自啼。
内阁新成次大学士胡公韵·其三
作者：金幼孜
朝代：明

五云垂彩护金銮，载笔时临白玉阑。末学每蒙宣室问，不才虚费大官餐。曹刘未愧风骚远，班马由来制作难。却忆金茎频赐露，晚凉冰署不胜寒。
内阁新成次大学士胡公韵·其二
作者：金幼孜
朝代：明

同官翰苑忝同年，敢以能言拟谪仙。长日抽书开石室，清时进讲侍经筵。苑中御气浮仙掌，池上晴云湿綵笺。好是午朝初退直，紫薇花里漏声传。
内阁新成次大学士胡公韵·其四
作者：金幼孜
朝代：明

昼长华馆自沉沉，最喜钩帘得树阴。对语黄鹂偏近户，多情燕子故穿林。青云回首江潮远，白发欺人岁月深。惭愧微生无补报，敢忘忠孝负初心。
内阁独坐有感偶成
作者：金幼孜
朝代：明

人事祇如此，蹉跎又一年。虚名徒窃禄，白首未归田。秉笔惭周史，临文愧马迁。太宗遗业在，抚卷重悽然。东阁寒初入，垂帘坐夕曛。乾坤双鬓老，笔砚半生勤。落叶飘城雪，哀鸿度塞云。衰迟徒感遇，忝窃愧斯文。
内阁独坐有感偶成·其一
作者：金幼孜
朝代：明

人事祇如此，蹉跎又一年。虚名徒窃禄，白首未归田。秉笔惭周史，临文愧马迁。太宗遗业在，抚卷重悽然。
内阁独坐有感偶成·其二
作者：金幼孜
朝代：明

东阁寒初入，垂帘坐夕曛。乾坤双鬓老，笔砚半生勤。落叶飘城雪，哀鸿度塞云。衰迟徒感遇，忝窃愧斯文。
内阁花台新成口号
作者：金幼孜
朝代：明

圣恩特许筑花台，移得名花取次栽。大是眼前生意好，便须酌酒趁花开。
再和曾侍讲韵
作者：金幼孜
朝代：明

冻云压地晓寒清，剪出瑶花片片轻。撩乱欲迷鳷鹊观，霏微远度凤凰城。湘帘半捲飞还落，辇道经行扫更平。向晚玉堂光可烛，细看书卷独分明。
写怀十首录寄诸兄弟
作者：金幼孜
朝代：明

忽忽离家十五年，每怀桑梓独潸然。东风寒食南源路，洒饭空令忆墓田。南北驱驰鬓已皤，西江万里隔烟波。池头旧种黄柑树，结实秋来有几多。慈亲日夜系深思，梦里常怀见面迟。近得好音相慰藉，为言强健胜前时。先公遗德在江乡，死后人传姓字香。圣主恩深推锡命，千年黄壤有煇光。伯氏行年五十强，年年旅食客他乡。别来十载知无恙，姜被何时共客床。诸弟持家力有馀，田园生计未应疏。堂中奉母多馀暇，好共诸郎更读书。忆昨穷经慕昔贤，岁寒冰雪伴青毡。一从天上登科后，无复篝灯事简编。绕屋青山绿树稠，春来啼鸟自啁啾。回来登览知何似，几度临风慨昔游。久别亲朋觉已疏，频年不得半行书。平生经术惭无补，空有虚名在石渠。老我于今幸有孙，前人积德至今存。馀生倘遂归田计，教育犹思淑后昆。
写怀十首录寄诸兄弟·其一
作者：金幼孜
朝代：明

忽忽离家十五年，每怀桑梓独潸然。东风寒食南源路，洒饭空令忆墓田。
写怀十首录寄诸兄弟·其七
作者：金幼孜
朝代：明

忆昨穷经慕昔贤，岁寒冰雪伴青毡。一从天上登科后，无复篝灯事简编。
写怀十首录寄诸兄弟·其三
作者：金幼孜
朝代：明

慈亲日夜系深思，梦里常怀见面迟。近得好音相慰藉，为言强健胜前时。
写怀十首录寄诸兄弟·其九
作者：金幼孜
朝代：明

久别亲朋觉已疏，频年不得半行书。平生经术惭无补，空有虚名在石渠。
写怀十首录寄诸兄弟·其二
作者：金幼孜
朝代：明

南北驱驰鬓已皤，西江万里隔烟波。池头旧种黄柑树，结实秋来有几多。
写怀十首录寄诸兄弟·其五
作者：金幼孜
朝代：明

伯氏行年五十强，年年旅食客他乡。别来十载知无恙，姜被何时共客床。
写怀十首录寄诸兄弟·其八
作者：金幼孜
朝代：明

绕屋青山绿树稠，春来啼鸟自啁啾。回来登览知何似，几度临风慨昔游。
写怀十首录寄诸兄弟·其六
作者：金幼孜
朝代：明

诸弟持家力有馀，田园生计未应疏。堂中奉母多馀暇，好共诸郎更读书。
写怀十首录寄诸兄弟·其十
作者：金幼孜
朝代：明

老我于今幸有孙，前人积德至今存。馀生倘遂归田计，教育犹思淑后昆。
写怀十首录寄诸兄弟·其四
作者：金幼孜
朝代：明

先公遗德在江乡，死后人传姓字香。圣主恩深推锡命，千年黄壤有煇光。
冬十一月廿三日随驾阅武于齐化门外
作者：金幼孜
朝代：明

圣主从容事阅兵，銮舆向晓出都城。三军勇悍今无敌，万骑骁腾旧有名。牙帐风生鸣鼓角，期门日暖动旄旌。早须汉北销氛䘲，海晏河清颂太平。
冬夜独坐
作者：金幼孜
朝代：明

寒灯照孤馆，独夜思悠悠。久客谁青眼，慈亲今白头。疏钟度双阙，长篴起高楼。遥念小儿子，娇痴不解愁。
冬日扈驾猎龙山同尚书蹇公学士胡公登斗首山佛窟寺偶成十诗奉简
作者：金幼孜
朝代：明

梵刹倚崔嵬，登临此日来。穿林缘翠巘，坐石拂苍苔。绝壁浮图在，空岩佛窟开。凭高一回首，佳气满蓬莱。侍从朝初罢，乘閒散马蹄。黄麾云外见，猎骑望中迷。石室疑龙卧，禅床听鹤栖。经行有佳兴，且复记新题。日晏疲登顿，遥峰入望微。云根孤犬吠，林外一僧归。霜滑犹沾屐，苔深欲染衣。底须论说法，到此已忘机。空寂浑无事，从来远俗氛。崖深留冻雪，松老驻寒云。碧殿香烟静，层云紫翠分。下方尘扰扰，钟磬有谁闻。野旷澹朝晖，山光拂翠微。青松低石屋，黄叶碍柴扉。长日僧閒卧，终年客到稀。自缘尘俗少，甘与世人违。江山如画里，满目尽乾坤。翠拂旌旗动，风吹鼓歌喧。晴烟分野色，旭景散春温。喜有同袍在，幽期可共论。名山不易到，欲去重盘桓。浩荡添诗兴，行吟驻马鞍。风泉杂钟梵，岚翠湿衣冠。顿此忘尘幻，偏令眼界宽。古木含馀霭，垂萝隔紫烟。碑残尚没草，井废尚通泉。梵钵留深殿，天花雨法筵。山僧少迎送，高卧不知年。偶寻方外去，佳兴亦悠哉。云气随冠冕，花香拂酒杯。閒时难再得，何日更重来。向晚銮舆动，争随骑从回。未有人知处，经行到上方。丹霞浮御气，宝树散天香。碧嶂猿啼静，遥空雁影长。题诗寄行迹，回首意难忘。
冬日扈驾猎龙山同尚书蹇公学士胡公登斗首山佛窟寺偶成十诗奉简·其一
作者：金幼孜
朝代：明

梵刹倚崔嵬，登临此日来。穿林缘翠巘，坐石拂苍苔。绝壁浮图在，空岩佛窟开。凭高一回首，佳气满蓬莱。
冬日扈驾猎龙山同尚书蹇公学士胡公登斗首山佛窟寺偶成十诗奉简·其七
作者：金幼孜
朝代：明

名山不易到，欲去重盘桓。浩荡添诗兴，行吟驻马鞍。风泉杂钟梵，岚翠湿衣冠。顿此忘尘幻，偏令眼界宽。
冬日扈驾猎龙山同尚书蹇公学士胡公登斗首山佛窟寺偶成十诗奉简·其三
作者：金幼孜
朝代：明

日晏疲登顿，遥峰入望微。云根孤犬吠，林外一僧归。霜滑犹沾屐，苔深欲染衣。底须论说法，到此已忘机。
冬日扈驾猎龙山同尚书蹇公学士胡公登斗首山佛窟寺偶成十诗奉简·其九
作者：金幼孜
朝代：明

偶寻方外去，佳兴亦悠哉。云气随冠冕，花香拂酒杯。閒时难再得，何日更重来。向晚銮舆动，争随骑从回。
冬日扈驾猎龙山同尚书蹇公学士胡公登斗首山佛窟寺偶成十诗奉简·其二
作者：金幼孜
朝代：明

侍从朝初罢，乘閒散马蹄。黄麾云外见，猎骑望中迷。石室疑龙卧，禅床听鹤栖。经行有佳兴，且复记新题。
冬日扈驾猎龙山同尚书蹇公学士胡公登斗首山佛窟寺偶成十诗奉简·其五
作者：金幼孜
朝代：明

野旷澹朝晖，山光拂翠微。青松低石屋，黄叶碍柴扉。长日僧閒卧，终年客到稀。自缘尘俗少，甘与世人违。
冬日扈驾猎龙山同尚书蹇公学士胡公登斗首山佛窟寺偶成十诗奉简·其八
作者：金幼孜
朝代：明

古木含馀霭，垂萝隔紫烟。碑残尚没草，井废尚通泉。梵钵留深殿，天花雨法筵。山僧少迎送，高卧不知年。
冬日扈驾猎龙山同尚书蹇公学士胡公登斗首山佛窟寺偶成十诗奉简·其六
作者：金幼孜
朝代：明

江山如画里，满目尽乾坤。翠拂旌旗动，风吹鼓歌喧。晴烟分野色，旭景散春温。喜有同袍在，幽期可共论。
冬日扈驾猎龙山同尚书蹇公学士胡公登斗首山佛窟寺偶成十诗奉简·其十
作者：金幼孜
朝代：明

未有人知处，经行到上方。丹霞浮御气，宝树散天香。碧嶂猿啼静，遥空雁影长。题诗寄行迹，回首意难忘。
冬日扈驾猎龙山同尚书蹇公学士胡公登斗首山佛窟寺偶成十诗奉简·其四
作者：金幼孜
朝代：明

空寂浑无事，从来远俗氛。崖深留冻雪，松老驻寒云。碧殿香烟静，层云紫翠分。下方尘扰扰，钟磬有谁闻。
冬日早朝口号
作者：金幼孜
朝代：明

紫陌趍朝早，挥鞭信马蹄。水声桥上下，人语市东西。拂帽霜华重，垂天斗柄低。九门看欲曙，先听乳乌啼。
凝清堂为姚府尹赋
作者：金幼孜
朝代：明

玉雪襟怀鹤氅轻，画堂燕坐有馀清。捲帘自爱青山好，隐几不闻啼鸟声。日转暖云当户静，雨馀碧草上阶生。就中此意谁能识，岁久应知太守情。
凝秀楼为都御史邵玘作
作者：金幼孜
朝代：明

君子秉纯孝，至和毓嘉祥。重屋荐灵草，郁郁休气翔。玄云被紫盖，丹霞沃太阳。煜煜铜池秀，粲粲瑶圃芳。轮囷异众卉，五色耀奇章。岂伊昭行美，实以著休光。况逢圣明世，位秩尤显扬。属兹托邦宪，毅然振宏纲。奋威薄鹰隼，除暴驱豺狼。蜚声播畿甸，美誉驰岩廊。拳拳励忠孝，勉勉赞时康。昕夕期弗替，终誉思永臧。
凯旋诗
作者：金幼孜
朝代：明

圣主承天统万方，梯山航海尽来王。不应残丑犹乌合，屡犯边疆恣夺攘。天威赫怒整彤弧，万骑如云从乘舆。白日风雷严号令，指挥掌握仗神谟。斧钺煌煌出九天，旌旗千里照山川。桓桓武士排山岳，争道从龙近日边。昨夜旄头闇不明，忽传强敌向南行。三千铁骑争追逐，尽卷穹庐入塞城。金鼓喧阗尽日闻，欢声雷动及军门。六师斩馘知无算，驼马驱来动百群。圣皇除暴在安民，神武由来合至仁。纳款绥降宽大罚，尽令生育在阳春。铁骑长驱蹴塞云，扫清沙漠荡尘氛。从今边籞无烽燧，圣武神功荷至尊。凯奏欢呼入帝乡，天戈一指靖遐荒。臣民快睹平边诏，万岁声中祝圣皇。周宣北伐中兴时，纪述于今尚有诗。此日时巡因阅武，尽歼群寇镇边陲。绝塞萧条迹已空，霆轰电扫大荒中。磨厓须勒燕然石，万世神功继太宗。万乘巡边奏凯旋，千官齐贺九重天。河清海晏升平日，一统华夷万万年。寰宇清平乐世康，雨旸时顺岁丰穰。皇图久远同天地，宗社尊安圣寿昌。
凯旋诗·其一
作者：金幼孜
朝代：明

圣主承天统万方，梯山航海尽来王。不应残丑犹乌合，屡犯边疆恣夺攘。
凯旋诗·其七
作者：金幼孜
朝代：明

铁骑长驱蹴塞云，扫清沙漠荡尘氛。从今边籞无烽燧，圣武神功荷至尊。
凯旋诗·其三
作者：金幼孜
朝代：明

斧钺煌煌出九天，旌旗千里照山川。桓桓武士排山岳，争道从龙近日边。
凯旋诗·其九
作者：金幼孜
朝代：明

周宣北伐中兴时，纪述于今尚有诗。此日时巡因阅武，尽歼群寇镇边陲。
凯旋诗·其二
作者：金幼孜
朝代：明

天威赫怒整彤弧，万骑如云从乘舆。白日风雷严号令，指挥掌握仗神谟。
凯旋诗·其五
作者：金幼孜
朝代：明

金鼓喧阗尽日闻，欢声雷动及军门。六师斩馘知无算，驼马驱来动百群。
凯旋诗·其八
作者：金幼孜
朝代：明

凯奏欢呼入帝乡，天戈一指靖遐荒。臣民快睹平边诏，万岁声中祝圣皇。
凯旋诗·其六
作者：金幼孜
朝代：明

圣皇除暴在安民，神武由来合至仁。纳款绥降宽大罚，尽令生育在阳春。
凯旋诗·其十
作者：金幼孜
朝代：明

绝塞萧条迹已空，霆轰电扫大荒中。磨厓须勒燕然石，万世神功继太宗。
凯旋诗·其十一
作者：金幼孜
朝代：明

万乘巡边奏凯旋，千官齐贺九重天。河清海晏升平日，一统华夷万万年。
凯旋诗·其十二
作者：金幼孜
朝代：明

寰宇清平乐世康，雨旸时顺岁丰穰。皇图久远同天地，宗社尊安圣寿昌。
凯旋诗·其四
作者：金幼孜
朝代：明

昨夜旄头闇不明，忽传强敌向南行。三千铁骑争追逐，尽卷穹庐入塞城。
出郊观猎至贺兰山
作者：金幼孜
朝代：明
体裁：七言律诗

贺兰之山五百里，极目长空高插天。断峰迤逦烟云阔，古塞微茫紫气连。野旷旌旗明晓日，高风鹰隼下长川。昔年僭伪俱尘土，犹有荒阡在目前。
分韵得西山晴云送萧郎中伯辰之官南京
作者：金幼孜
朝代：明

西山嵯峨插天半，长日晴云散空外。霏霏郁郁烂成文，兀兀童童列车盖。纷纷五彩发青红，流丹曳紫辉层空。朝连翠霭绚初日，暮带浮岚逐断风。深州太守最潇洒，十载看云爱幽雅。昨来拜命尚书郎，振袂忽辞双阙下。平生忠孝廉且勤，聚散寻常宁足论。从龙早已应嘉运，为霖尚想摅经纶。西山回首日渐远，还望飞云重留恋。南宫更喜对钟山，看云坐忆题诗遍。
分题得秋浦孤帆送友人
作者：金幼孜
朝代：明

疾风吹人寒，清霜肃天宇。澄河浩漫漫，抽帆上秋浦。汎汎淩雄涛，摇摇转孤屿。川途坐超忽，飘飖惊鸿翥。舟子誇利涉，中流喧笑语。谁识倚篷人，恋阙时延伫。
分题得钟山霁雪送友人还江右
作者：金幼孜
朝代：明

危峰犹积雪，众壑已清晖。野迥初澄霁，冬严渐解威。鸣崖锵佩玦，糁径晃珠玑。树老擎偏重，泉寒落正微。阳林浑欲尽，阴谷未全晞。樵客行应滑，栖禽暖乍飞。山空惊岁晏，腊尽觉春归。自愤趍朝惯，那堪故旧违。一尊倾客路，匹马出京畿。惆怅难为别，临分重把衣。
分题得黉馆弦歌送萧太守伯辰还深州
作者：金幼孜
朝代：明

太守兴贤费琢磨，诸生岁久沐馀波。黄堂昼永鞭笞静，泮水春深雨露多。已喜闾阎兴揖让，屡闻父老诵时和。州人自此敦风教，不独文翁有咏歌。
分题玉阶春晓送知县郭瑛还金华
作者：金幼孜
朝代：明

九重初起漏声稀，海色曈昽曙影微。花隐玉楼通御气，香霏丹陛散朝晖。天垂豹尾开仙仗，日绕龙鳞动衮衣。朝罢都门一相送，五云回首思依依。
刘商观奕图为曾景武赋
作者：金幼孜
朝代：明

一局忘言意若何，古松流水白云多。回看石室山前路，肯信樵夫有烂柯。
刘氏母九十寿诗
作者：金幼孜
朝代：明

鹤发垂垂映北堂，年登九帙益康强。儿孙长日供滫瀡，邻曲无时献寿觞。蔼蔼丛萱深雨露，森森慈竹耐冰霜。况逢圣代推恩典，鸾诰新颁荷宠光。
北京八景 其一 居庸叠翠
作者：金幼孜
朝代：明

巀嵲天关复几重，龙飞凤翥势偏雄。千山黛色落平野，万里烟光明远空。峡口人行春雨外，树边鸟度夕阳中。北巡记得随鸾驭，曾上云间第一峰。
北京八景 其七 卢沟晓月
作者：金幼孜
朝代：明

卢沟杳杳出桑乾，月照河流下石滩。茅店鸡声斜汉曙，汀沙雁叫早霜寒。水光微带山烟白，野色遥连塞草残。千古长桥枕南北，忆曾题柱倚阑干。
北京八景 其三 太液晴波
作者：金幼孜
朝代：明

禁苑香风散紫埃，晴波漾日自沿洄。天光下映银潢净，云影遥涵玉鉴开。旧日曾随仙仗到，几时还载酒船回。从知弱水通三岛，应有群仙献寿来。
北京八景 其二 玉泉垂虹
作者：金幼孜
朝代：明

宛宛垂虹引玉泉，萦岩出涧净娟娟。细通树底映初日，遥转湖阴涵远天。鱼动翠纹生雨后，鸥翻细浪起风前。源源自是归沧海，添作恩波遍九埏。
北京八景 其五 蓟门烟树
作者：金幼孜
朝代：明

平野荒荒接蓟门，淡烟疏树碧絪缊。过桥酒幔依稀见，附郭人家远近分。翠羽落花行处有，绿阴啼鸟坐来闻。玉京尽日多佳气，缥缈还看映五云。
北京八景 其八 金台夕照
作者：金幼孜
朝代：明

迢递金台近日边，偶来登览尚依然。万家禾黍秋风外，十里旌旗落照前。远郭砧声来杳杳，平原归骑去翩翩。黄金谩说能招士，千载犹传郭隗贤。
北京八景 其六 西山霁雪
作者：金幼孜
朝代：明

海上云收旭景新，连峰积雪净如银。晴光迥入千门晓，淑气先回上谷春。瑶树生辉寒已散，琼林消冻煖偏匀。玉堂相对题诗好，移席钩帘坐夕曛。
北京八景 其四 琼岛春云
作者：金幼孜
朝代：明

蓬莱东望近扶桑，冉冉春云接下方。隔水楼台通御气，半空草树发天香。花间驻辇霓旌湿，海上传书鹤梦长。映日龙文还五色，殿头常得近清光。
北京八景·居庸叠翠
作者：金幼孜
朝代：明

巀嵲天关复几重，龙飞凤翥势偏雄。千山黛色落平野，万里烟光明远空。峡口人行春雨外，树边鸟度夕阳中。北巡记得随鸾驭，曾上云间第一峰。宛宛垂虹引玉泉，萦岩出涧净娟娟。细通树底映初日，遥转湖阴涵远天。鱼动翠纹生雨后，鸥翻细浪起风前。源源自是归沧海，添作恩波遍九埏。禁苑香风散紫埃，晴波漾日自沿洄。天光下映银潢净，云影遥涵玉鉴开。旧日曾随仙仗到，几时还载酒船回。从知弱水通三岛，应有群仙献寿来。蓬莱东望近扶桑，冉冉春云接下方。隔水楼台通御气，半空草树发天香。花间驻辇霓旌湿，海上传书鹤梦长。映日龙文还五色，殿头常得近清光。平野荒荒接蓟门，淡烟疏树碧絪缊。过桥酒幔依稀见，附郭人家远近分。翠羽落花行处有，绿阴啼鸟坐来闻。玉京尽日多佳气，缥缈还看映五云。海上云收旭景新，连峰积雪净如银。晴光迥入千门晓，淑气先回上谷春。瑶树生辉寒已散，琼林消冻煖偏匀。玉堂相对题诗好，移席钩帘坐夕曛。卢沟杳杳出桑乾，月照河流下石滩。茅店鸡声斜汉曙，汀沙雁叫早霜寒。水光微带山烟白，野色遥连塞草残。千古长桥枕南北，忆曾题柱倚阑干。迢递金台近日边，偶来登览尚依然。万家禾黍秋风外，十里旌旗落照前。远郭砧声来杳杳，平原归骑去翩翩。黄金谩说能招士，千载犹传郭隗贤。
北征晨起即事
作者：金幼孜
朝代：明

客居寡情悰，兀坐不簪缨。侵晨见箠楚，畏闻哀痛声。士卒殊饥饱，甘苦亦异情。盗剽非得已，困迫深可矜。大将总戎钺，委托任匪轻。人命在朝夕，胡为死生□。
北征随驾誓师鸣銮戍
作者：金幼孜
朝代：明

周宣驱猃狁，汉室靖楼烦。战伐需良将，神谋仰至尊。皇威开大漠，仙伏御曾氛。壮士心如虎，争图报国恩。
十月三十日思亲
作者：金幼孜
朝代：明

生我于今四十年，每怀报德负苍天。身留北阙违桑梓，望尽南原隔墓田。郡有清名传死后，人怀遗爱在生前。客居此日偏多感，洒泪西风独惘然。
即事
作者：金幼孜
朝代：明

五月西湖上，荷花开正浓。花开能几日，又见摘莲蓬。我爱梧桐树，枝浓露不晞。秋声一夜至，叶叶逐风飞。
即事·其一
作者：金幼孜
朝代：明

五月西湖上，荷花开正浓。花开能几日，又见摘莲蓬。
即事·其二
作者：金幼孜
朝代：明

我爱梧桐树，枝浓露不晞。秋声一夜至，叶叶逐风飞。
古图山水
作者：金幼孜
朝代：明

平生爱山水，对此意无穷。远树参差合，流泉屈曲通。花明红雨落，谷暗白云封。鹿饮过青涧，猿啼隐碧峰。鸟归秋崦外，人语夕阳中。为问武陵客，桃源何处逢。
古松图
作者：金幼孜
朝代：明

十亩繁阴欲蔽空，当时曾受大夫封。庙廊政尔需梁栋，未许终容大壑中。
同杨少傅蹇夏二尚书过山寺
作者：金幼孜
朝代：明

野寺浑萧索，经行驻马鞍。饥乌啼树杪，独犬吠云端。小酌僧同话，新炊客共餐。题诗记行迹，偶得共盘桓。
和刘仲良遗子咸诗
作者：金幼孜
朝代：明

为忆双亲及老年，冬温须是藉纯绵。初从蚕室分霜茧，寄自乌台里雪毡。野服装成宜宴坐，寒衾制就称安眠。极知微物劳严训，肯使清名污一钱。
和子启曾侍讲元日早朝
作者：金幼孜
朝代：明

金炉袅袅瑞烟轻，银烛煌煌拂曙明。天转蓬莱红日近，春回阊阖暖霞生。九霄斧钺开仙仗，万国衣冠会玉京。忝列鹓行称圣寿，三台遥睹泰阶平。
和子启曾侍讲敕建内阁之作
作者：金幼孜
朝代：明

中天蓬岛郁岧峣，紫殿琼楼近碧霄。树外远峰晴入阁，花间流水曲通潮。清朝视草回鸾驭，白昼焚香合凤韶。共喜临池多暇日，綵云时向座间飘。
和学士胡公陪祀南郊之作
作者：金幼孜
朝代：明

圣君御极绍先皇，每以精神格彼苍。漏下斋宫移月影，烟霏紫殿散天香。群仙杂遝纷来下，百辟趍陪俨列行。预想丰年歌圣德，东郊农事又相将。
和曾侍讲禁中闻莺
作者：金幼孜
朝代：明

禁城疏雨映红霞，忽听莺声感物华。天上幽栖偏自在，日边娇语避諠哗。歌馀白昼閒芳树，啼尽东风送落花。却忆江南成久别，坐听曾到野人家。
和朱仲良先生韵赠彭友恭
作者：金幼孜
朝代：明

六月扬帆别帝京，思乡日日算归程。我家兄弟如相问，烦道平安寄好声。远来京国访难兄，缱绻难忘手足情。无奈客居留未久，整装又出凤凰城。
和朱仲良先生韵赠彭友恭·其一
作者：金幼孜
朝代：明

六月扬帆别帝京，思乡日日算归程。我家兄弟如相问，烦道平安寄好声。
和朱仲良先生韵赠彭友恭·其二
作者：金幼孜
朝代：明

远来京国访难兄，缱绻难忘手足情。无奈客居留未久，整装又出凤凰城。
和汝弘客中除夕之作赠别
作者：金幼孜
朝代：明

江湖久客倍思归，行李匆匆忽告违。晓日江花留去棹，东风官柳拂征衣。壮怀每欲凌仙岛，清誉空惭在禁闱。问讯严亲多寿考，玉堂还有寄来诗。
和答光太胡学士至日喜雪之作
作者：金幼孜
朝代：明

微阳初动煖生灰，晨雪霏霏应候来。渐觉飞花迷粉署，忽惊舞絮满琼台。银河有影光初合，金水无声冻不开。总道丰年三白好，且须酌酒劝深杯。
和答同年邓时俊
作者：金幼孜
朝代：明

侍从频年厕列卿，白头犹自忝虚名。匡时但愧才无补，佐郡多推政有成。五夜星辰环禁籞，九天日月照蓬瀛。重逢喜叙平生话，况有新吟慰客情。
和答庶吉士杨之宜就柬宗豫大学士士奇谕德及翰林诸同志
作者：金幼孜
朝代：明

西风露下碧漙漙，久别羁怀有万端。游子自惊乡梦远，慈闱应念客衣寒。云连南浦低回雁，木落空江涌浩澜。东阁故人如见忆，新诗还许寄来看。广寒宫阙载丹丘，揽辔亲随御辇游。林外好花多映日，涧边瑶草不知秋。恍疑飞步凌三岛，绝胜吹笙过十洲。此日登临膺宠渥，相思不见重离愁。都门翘首思如飞，万里乡山入望微。久客情怀随处好，故人书札近来稀。江南落日孤云远，旅馆西风一雁归。昨寄黄庭缄远意，使来应想达京畿。太平海宇被皇风，御辇时巡出九重。献纳极惭才力薄，遭逢更荷圣恩浓。未忘退直联车骑，犹忆同朝听早钟。回首帝京天咫尺，钟山云气尽成龙。日射天门乌乱啼，朝回祇在掖垣西。玉堂视草回鸾驭，内苑看花散马蹄。太液波光临阙近，西山云气入帘低。欲知别后承恩好，时有天香满袖携。十年谬忝戴朝簪，岁月欺人老易临。报国未酬明主意，托交深识故人心。太平制作过前辈，早岁声华在禁林。何日西窗同剪烛，尊前夜雨听新吟。扈跸叨陪侍从臣，后车宁敢附麒麟。三春跋涉秦淮道，万里经行析木津。薄宦十年违梓里，丹心此日系枫宸。南来冠盖多如雨，欲赋长杨愧后尘。春风跃马上燕台，一览江山亦快哉。盛世遭逢叨宠眷，微生报答愧非才。已从琼岛看花去，还忆长杨献赋来。早晚元戎清朔漠，先期扈跸日边回。金水桥东谩卜居，趍朝日日侍皇舆。心悬北阙青云近，日接南天树影疏。远客风流应未减，诸公文采复何如。痴儿无事烦深念，懒钝宁能读父书。
和答庶吉士杨之宜就柬宗豫大学士士奇谕德及翰林诸同志·其一
作者：金幼孜
朝代：明

西风露下碧漙漙，久别羁怀有万端。游子自惊乡梦远，慈闱应念客衣寒。云连南浦低回雁，木落空江涌浩澜。东阁故人如见忆，新诗还许寄来看。
和答庶吉士杨之宜就柬宗豫大学士士奇谕德及翰林诸同志·其七
作者：金幼孜
朝代：明

扈跸叨陪侍从臣，后车宁敢附麒麟。三春跋涉秦淮道，万里经行析木津。薄宦十年违梓里，丹心此日系枫宸。南来冠盖多如雨，欲赋长杨愧后尘。
和答庶吉士杨之宜就柬宗豫大学士士奇谕德及翰林诸同志·其三
作者：金幼孜
朝代：明

都门翘首思如飞，万里乡山入望微。久客情怀随处好，故人书札近来稀。江南落日孤云远，旅馆西风一雁归。昨寄黄庭缄远意，使来应想达京畿。
和答庶吉士杨之宜就柬宗豫大学士士奇谕德及翰林诸同志·其九
作者：金幼孜
朝代：明

金水桥东谩卜居，趍朝日日侍皇舆。心悬北阙青云近，日接南天树影疏。远客风流应未减，诸公文采复何如。痴儿无事烦深念，懒钝宁能读父书。
和答庶吉士杨之宜就柬宗豫大学士士奇谕德及翰林诸同志·其二
作者：金幼孜
朝代：明

广寒宫阙载丹丘，揽辔亲随御辇游。林外好花多映日，涧边瑶草不知秋。恍疑飞步凌三岛，绝胜吹笙过十洲。此日登临膺宠渥，相思不见重离愁。
和答庶吉士杨之宜就柬宗豫大学士士奇谕德及翰林诸同志·其五
作者：金幼孜
朝代：明

日射天门乌乱啼，朝回祇在掖垣西。玉堂视草回鸾驭，内苑看花散马蹄。太液波光临阙近，西山云气入帘低。欲知别后承恩好，时有天香满袖携。
和答庶吉士杨之宜就柬宗豫大学士士奇谕德及翰林诸同志·其八
作者：金幼孜
朝代：明

春风跃马上燕台，一览江山亦快哉。盛世遭逢叨宠眷，微生报答愧非才。已从琼岛看花去，还忆长杨献赋来。早晚元戎清朔漠，先期扈跸日边回。
和答庶吉士杨之宜就柬宗豫大学士士奇谕德及翰林诸同志·其六
作者：金幼孜
朝代：明

十年谬忝戴朝簪，岁月欺人老易临。报国未酬明主意，托交深识故人心。太平制作过前辈，早岁声华在禁林。何日西窗同剪烛，尊前夜雨听新吟。
和答庶吉士杨之宜就柬宗豫大学士士奇谕德及翰林诸同志·其四
作者：金幼孜
朝代：明

太平海宇被皇风，御辇时巡出九重。献纳极惭才力薄，遭逢更荷圣恩浓。未忘退直联车骑，犹忆同朝听早钟。回首帝京天咫尺，钟山云气尽成龙。
和答祭酒胡公移居
作者：金幼孜
朝代：明

故人远自西江至，借得幽居意自新。茶灶笔床忘俗虑，纸窗石榻净氛尘。宾朋问候时相过，鸡犬移来久自驯。共喜北来风景好，霜晴十月暖如春。
和胡学士立春日韵
作者：金幼孜
朝代：明

雪压残年暮，惊逢万里春。趍朝瞻昩爽，庆会及芳辰。日月开黄道，云霞焕紫宸。御炉香细细，玉佩响振振。轩冕临丹陛，箫韶合大钧。班行分鹭序，冠剑集鱼鳞。福履臻遐寿，嘉祥协至仁。从兹阳德盛，行睹岁华新。忝作词垣客，惭非献颂臣。宴酣歌湛露，深荷宠恩频。
和胡祭酒快雪喜晴之作
作者：金幼孜
朝代：明

黄云万里夐相连，六出飞花点座毡。冻合龙楼初试火，寒侵鹤氅欲添绵。御沟滉漾银波静，琼岛微茫霁景鲜。最是玉堂清似水，捲帘呵笔写鸾笺。
和若思胡祭酒至后咏怀
作者：金幼孜
朝代：明

学省朝回无一事，钩帘坐看雪飞花。故人问字或载酒，稚子敲冰时煮茶。东阁十年同载笔，西江千里共思家。昨朝葭琯阳初动，时觉新袍煖渐加。花树凝晖散彩霞，禁梅融雪吐轻花。玉堂进讲仍分直，光禄传餐更赐茶。报国自期心似铁，浮生已分客为家。太平幸际重熙日，喜见新阳霈泽加。
和若思胡祭酒至后咏怀·其一
作者：金幼孜
朝代：明

学省朝回无一事，钩帘坐看雪飞花。故人问字或载酒，稚子敲冰时煮茶。东阁十年同载笔，西江千里共思家。昨朝葭琯阳初动，时觉新袍煖渐加。
和若思胡祭酒至后咏怀·其二
作者：金幼孜
朝代：明

花树凝晖散彩霞，禁梅融雪吐轻花。玉堂进讲仍分直，光禄传餐更赐茶。报国自期心似铁，浮生已分客为家。太平幸际重熙日，喜见新阳霈泽加。
和韵答梁修撰
作者：金幼孜
朝代：明

风清驰道散香尘，日共趍朝侍紫宸。琼岛雪寒犹待腊，御沟冰泮已回春。异乡慰藉烦朋友，久客暌离念老亲。惭愧菲才叨宠遇，深期报答在兹辰。煇煇旭日照高台，暖气还从上谷回。香雾细薰池上草，红霞低映水边梅。故人病起耽诗句，羁旅豪来纵酒杯。总道残年霜雪少，春光先已到蓬莱。禁城雪后暖初生，草树凝晖炫晓晴。仗簇青云开雉扇，香通紫禁度鸾笙。中天日月悬双阙，一统山河奠两京。幸喜承恩偕扈跸，朝回时共散珂声。
和韵答梁修撰·其一
作者：金幼孜
朝代：明

风清驰道散香尘，日共趍朝侍紫宸。琼岛雪寒犹待腊，御沟冰泮已回春。异乡慰藉烦朋友，久客暌离念老亲。惭愧菲才叨宠遇，深期报答在兹辰。
和韵答梁修撰·其三
作者：金幼孜
朝代：明

禁城雪后暖初生，草树凝晖炫晓晴。仗簇青云开雉扇，香通紫禁度鸾笙。中天日月悬双阙，一统山河奠两京。幸喜承恩偕扈跸，朝回时共散珂声。
和韵答梁修撰·其二
作者：金幼孜
朝代：明

煇煇旭日照高台，暖气还从上谷回。香雾细薰池上草，红霞低映水边梅。故人病起耽诗句，羁旅豪来纵酒杯。总道残年霜雪少，春光先已到蓬莱。
咏雪分韵得珂字
作者：金幼孜
朝代：明

旅馆年将暮，都城雪更多。低回飘苑树，历乱集庭柯。杂霰沾衣袖，随风拂佩珂。天空连浩荡，野迥接坡陁。沧海收初日，层城眩夕波。积深藏薜荔，堕下压松萝。盈尺将平砌，凝澌欲冻河。映梅纷的皪，缀柳自鬖髿。近向尊前落，斜窥隙穴过。瑶池银作水，禁署玉为坡。委巷封车辙，填门失蚁窠。捲帘轻可扑，入手净堪挼。滉漾惊乌鹊，缤纷掩素娥。重重胜楚练，粲粲拟吴醝。谷口迷樵径，汀前失钓蓑。归人先罢市，织妇早停梭。影夺琼田鹤，光翻墨沼鹅。映窗书可把，拈笔砚频呵。出郭愁驱马，趍朝畏满靴。不嫌毡独冷，已觉鬓先皤。陶谷情偏洽，苏卿节不磨。梁园曾授简，郢客尚传歌。瑞气方融结，祥光欲荡摩。紫宸明玉座，琐闼净雕戈。润物功弥博，均施德匪颇。三农占岁稔，四海颂时和。自足消氛祲，从兹去札瘥。作诗惭鄙拙，才薄柰予何。
哭子武安
作者：金幼孜
朝代：明

念尔归何处，呼天竟莫知。爱深难遽割，抚字独增悲。魂魄应常在，他生不可期。一朝成永诀，再见复何时。生死嗟何及，徒增父母哀。肝肠愁欲裂，泪眼痛难开。近日犹疑在，从今去不回。但期收尔骨，归葬故山隈。尔生才四岁，风骨最堪怜。已解摊诗卷，还能弄简编。提携从我后，出入在人前。命也真如此，朝朝诉彼天。
哭子武安·其一
作者：金幼孜
朝代：明

念尔归何处，呼天竟莫知。爱深难遽割，抚字独增悲。魂魄应常在，他生不可期。一朝成永诀，再见复何时。
哭子武安·其三
作者：金幼孜
朝代：明

尔生才四岁，风骨最堪怜。已解摊诗卷，还能弄简编。提携从我后，出入在人前。命也真如此，朝朝诉彼天。
哭子武安·其二
作者：金幼孜
朝代：明

生死嗟何及，徒增父母哀。肝肠愁欲裂，泪眼痛难开。近日犹疑在，从今去不回。但期收尔骨，归葬故山隈。
喜克超袁君至
作者：金幼孜
朝代：明

远道逾三月，今朝抵玉京。相持喜不定，倾倒若为情。问事知乡曲，因风想弟兄。灯前谩酬劝，不觉过深更。
喜友人郭子成赴召至京夜宿旅舍赋此奉柬
作者：金幼孜
朝代：明

暌离已是五年馀，又复相逢在客居。白首谁怜多患难，丹心自许效驰驱。金台夜月生归梦，鲸水秋风忆故庐。此夕旅怀应尽解，不须对酒重欷歔。
喜雪应制
作者：金幼孜
朝代：明

新冬初届候，瑞雪已先呈。历乱腾空密，飘飖着地轻。凝华连禁闼，积素隐雕楹。未觉瑶池满，旋看辇路平。侵衣明佩玦，入户散瑶琼。日下银为屋，天边玉作城。穿林疑有影，坠竹不闻声。滉瀁欺歌扇，悠扬湿翠旌。闾阎多喜气，中外洽欢情。宇宙氛埃净，山川瘴疠清。两仪资燮理，群物赖生成。一统乾坤壮，中天日月明。有年臻瑞庆，嘉谷兆丰盈。四海期康阜，邦家协永宁。
四月廿五日随驾出拜郊
作者：金幼孜
朝代：明

宿雨初晴莺乱鸣，翠华晓动出宫城。柳边万骑分行出，花里双旌引道行。帐殿风清香雾湿，周庐天近暖云生。时巡总道多恩泽，父老相逢说太平。
塞外初度日感怀
作者：金幼孜
朝代：明

余生过四十，深恐负前期。报国当今日，思亲在此时。功名犹未立，鬓发欲成丝。兀坐无聊赖，长歌意转悲。
墨蒲萄
作者：金幼孜
朝代：明

风架引藤高十丈，翠叶阴阴气萧爽。老龙昨夜挟风雨，乱吐骊珠落天上。
壬辰会试受命作考试官
作者：金幼孜
朝代：明

恭承诏命简群英，惭以非才秉鉴衡。五夜奎光垂玉座，九重曙色动霓旌。明时养士关兴运，此日抡材系圣情。不独有周歌棫朴，朝阳伫听凤凰鸣。
夏日喜雨写怀
作者：金幼孜
朝代：明

粉署依丹禁，城虚爽气多。好风天上至，凉雨晓来过。翠岛浮香雾，瑶池澹绿波。九重閒视草，时复幸銮坡。夏过日初长，连朝雨送凉。捲帘书帖静，开户燕泥香。赐果来东阁，分冰近御床。小臣叨侍从，屡得被恩光。玉堂清切地，潇洒出氛埃。雨点疏疏过，天香冉冉来。隔花莺历乱，近水燕飞回。朝退有馀暇，新诗取次裁。阁中暑不到，长日静无哗。坐对西垣树，吟看上苑花。临池常洗墨，汲井自烹茶。渐觉形容丑，年来两鬓华。昼永文书静，风清刻漏迟。云低双阙树，日转万年枝。感遇交游在，迂疏圣主知。不才叨翰墨，何以报恩私。兀兀坐清昼，悠然兴味嘉。斜风断疏雨，远树障晴霞。鱼跃动文藻，鸟啼惊落花。独怜双鬓短，笔砚老生涯。长日费吟咏，终年典校雠。宦情真落落，生事只悠悠。雨后荷花晚，风前麦气秋。禁林即仙馆，何必问瀛洲。载笔晨趍阁，庭空暑气清。云移窗上影，雨送树间声。近槛驯乌集，当筵舞燕轻。当时乏经术，衰飒愧吾生。自谓年非迈，谁知老见侵。静观天地化，洞识古人心。积雨生座润，微凉解郁襟。何时乞恩泽，归老遂投簪。圣主崇儒术，新开白玉堂。文章陋秦汉，礼乐洽虞唐。制作衣冠盛，恢弘运祚昌。吾儒膺宠遇，献纳愧班扬。
夏日喜雨写怀·其一
作者：金幼孜
朝代：明

粉署依丹禁，城虚爽气多。好风天上至，凉雨晓来过。翠岛浮香雾，瑶池澹绿波。九重閒视草，时复幸銮坡。
夏日喜雨写怀·其七
作者：金幼孜
朝代：明

长日费吟咏，终年典校雠。宦情真落落，生事只悠悠。雨后荷花晚，风前麦气秋。禁林即仙馆，何必问瀛洲。
夏日喜雨写怀·其三
作者：金幼孜
朝代：明

玉堂清切地，潇洒出氛埃。雨点疏疏过，天香冉冉来。隔花莺历乱，近水燕飞回。朝退有馀暇，新诗取次裁。
夏日喜雨写怀·其九
作者：金幼孜
朝代：明

自谓年非迈，谁知老见侵。静观天地化，洞识古人心。积雨生座润，微凉解郁襟。何时乞恩泽，归老遂投簪。
夏日喜雨写怀·其二
作者：金幼孜
朝代：明

夏过日初长，连朝雨送凉。捲帘书帖静，开户燕泥香。赐果来东阁，分冰近御床。小臣叨侍从，屡得被恩光。
夏日喜雨写怀·其五
作者：金幼孜
朝代：明

昼永文书静，风清刻漏迟。云低双阙树，日转万年枝。感遇交游在，迂疏圣主知。不才叨翰墨，何以报恩私。
夏日喜雨写怀·其八
作者：金幼孜
朝代：明

载笔晨趍阁，庭空暑气清。云移窗上影，雨送树间声。近槛驯乌集，当筵舞燕轻。当时乏经术，衰飒愧吾生。
夏日喜雨写怀·其六
作者：金幼孜
朝代：明

兀兀坐清昼，悠然兴味嘉。斜风断疏雨，远树障晴霞。鱼跃动文藻，鸟啼惊落花。独怜双鬓短，笔砚老生涯。
夏日喜雨写怀·其十
作者：金幼孜
朝代：明

圣主崇儒术，新开白玉堂。文章陋秦汉，礼乐洽虞唐。制作衣冠盛，恢弘运祚昌。吾儒膺宠遇，献纳愧班扬。
夏日喜雨写怀·其四
作者：金幼孜
朝代：明

阁中暑不到，长日静无哗。坐对西垣树，吟看上苑花。临池常洗墨，汲井自烹茶。渐觉形容丑，年来两鬓华。
大若灵根为医者顾东启作
作者：金幼孜
朝代：明

吾闻永嘉朱孺子，幼慕玄真王道士。鍊药冥栖大若岩，日服丹砂学冲举。时从绝岭斸黄精，饵之十年道不成。偶来溪边见二犬，奇形异状忽心惊。追踪逐影何恍惚，枸杞根深下盘屈。乃知此物鲜通灵，采食应能致仙术。斩根净洗清溪流，宝鼎温温瑞气浮。煮来三夕火不绝，味若崖蜜倾金瓯。孺子饮之惊且悟，便觉胸怀洒甘露。清风两腋肌骨轻，白日飞腾入云去。玄真引领慕升仙，西陶山中自长年。山人往往寻踪迹，出没隐显随风烟。君家业医今几世，活人功多人感惠。何用当年枸杞根，满林红杏皆春意。
奉和学士胡公春日陪驾同游万岁山
作者：金幼孜
朝代：明

凤辇游仙岛，春残花尚浓。龙纹蟠玉砌，莺语度瑶宫。香雾浮高树，祥云丽碧空。五城双阙外，宛在画图中。磴道高低出，烟霞远近分。雕阑凌绝壁，丹户倚层云。古木含苍翠，灵芝毓秀芬。仙山应未远，不使世人闻。紫殿青霄外，何年结构奇。攀缘疑失路，回合讶多岐。竹露凝蛛网，松烟湿兔丝。经行随处好，尽日不知疲。萦纡缘岛树，迤逦傍林花。举目疑天近，回头觉路赊。追趍穷物色，幽赏惜韶华。小立迎鸾驭，中官拟进茶。玉辇千官从，晴波太液春。光风先解冻，淑景更宜人。泛月思仙艇，看鱼忆钓纶。宸游恩渥重，何以报尧仁。巀嵲凌丹阙，迢遥跨紫台。龙香浮日动，凤盖拂云来。叠巘参差出，层崖隐映开。幽寻不可极，临眺重徘徊。始从京国至，复向广寒游。琪树花争发，瑶岑翠欲流。丹丘千岁在，紫涧四时幽。缥缈闻仙乐，随风到殿头。暖露滋瑶草，轻飙动碧篁。龙蟠知岁月，鹤唳识风霜。凿谷通仙径，穿岩辟洞房。回看城阙近，禁树晚苍苍。仙台金露静，画栋玉虹高。日月回三岛，乾坤奠六鳌。碧瓯传细茗，银瓮出香醪。千载恩荣重，追攀不惮劳。侍宴分瑶席，莺花照绮罗。中官催赐酒，光禄为笼鹅。汉业千秋盛，尧年万寿多。愿言歌圣德，勒石照岩阿。
奉和学士胡公春日陪驾同游万岁山·其一
作者：金幼孜
朝代：明

凤辇游仙岛，春残花尚浓。龙纹蟠玉砌，莺语度瑶宫。香雾浮高树，祥云丽碧空。五城双阙外，宛在画图中。
奉和学士胡公春日陪驾同游万岁山·其七
作者：金幼孜
朝代：明

始从京国至，复向广寒游。琪树花争发，瑶岑翠欲流。丹丘千岁在，紫涧四时幽。缥缈闻仙乐，随风到殿头。
奉和学士胡公春日陪驾同游万岁山·其三
作者：金幼孜
朝代：明

紫殿青霄外，何年结构奇。攀缘疑失路，回合讶多岐。竹露凝蛛网，松烟湿兔丝。经行随处好，尽日不知疲。
奉和学士胡公春日陪驾同游万岁山·其九
作者：金幼孜
朝代：明

仙台金露静，画栋玉虹高。日月回三岛，乾坤奠六鳌。碧瓯传细茗，银瓮出香醪。千载恩荣重，追攀不惮劳。
奉和学士胡公春日陪驾同游万岁山·其二
作者：金幼孜
朝代：明

磴道高低出，烟霞远近分。雕阑凌绝壁，丹户倚层云。古木含苍翠，灵芝毓秀芬。仙山应未远，不使世人闻。
奉和学士胡公春日陪驾同游万岁山·其五
作者：金幼孜
朝代：明

玉辇千官从，晴波太液春。光风先解冻，淑景更宜人。泛月思仙艇，看鱼忆钓纶。宸游恩渥重，何以报尧仁。
奉和学士胡公春日陪驾同游万岁山·其八
作者：金幼孜
朝代：明

暖露滋瑶草，轻飙动碧篁。龙蟠知岁月，鹤唳识风霜。凿谷通仙径，穿岩辟洞房。回看城阙近，禁树晚苍苍。
奉和学士胡公春日陪驾同游万岁山·其六
作者：金幼孜
朝代：明

巀嵲凌丹阙，迢遥跨紫台。龙香浮日动，凤盖拂云来。叠巘参差出，层崖隐映开。幽寻不可极，临眺重徘徊。
奉和学士胡公春日陪驾同游万岁山·其十
作者：金幼孜
朝代：明

侍宴分瑶席，莺花照绮罗。中官催赐酒，光禄为笼鹅。汉业千秋盛，尧年万寿多。愿言歌圣德，勒石照岩阿。
奉和学士胡公春日陪驾同游万岁山·其四
作者：金幼孜
朝代：明

萦纡缘岛树，迤逦傍林花。举目疑天近，回头觉路赊。追趍穷物色，幽赏惜韶华。小立迎鸾驭，中官拟进茶。
奉和学士胡公春日陪驾同游万岁山（二首）
作者：金幼孜
朝代：明

暖露滋瑶草，轻飚动碧篁。
龙蟠知岁月，鹤唳识风霜。
凿谷通仙径，穿岩辟洞房。
回看城阙近，禁树晚苍苍。
好学斋为边给事作
作者：金幼孜
朝代：明
体裁：古风

伊人慕先哲，积学恒孜孜。好问不自己，舜尹乃吾师。于焉烛万理，于以释众疑。虚心如不足，谦抑恒自持。力行期远到，贤圣固可希。勖哉企前轨，庶以慰所思。
好学斋为边给事作
作者：金幼孜
朝代：明

伊人慕先哲，积学恒孜孜。好问不自己，舜尹乃吾师。於焉烛万理，于以释众疑。虚心如不足，谦抑恒自持。力行期远到，贤圣固可希。勖哉企前轨，庶以慰所思。
子昂兰石
作者：金幼孜
朝代：明

深谷发幽姿，自与众草别。苍石动玄云，清风洒晴雪。
子昂竹石
作者：金幼孜
朝代：明

翡翠临风好，珊瑚出海清。江南春事晚，暮雨鹧鸪声。
孝友堂诗
作者：金幼孜
朝代：明

名家系绪出蓝田，阀阅重光属后贤。堂上慈亲娱好景，眼中诸季羡英年。丛萱蔼蔼迎春秀，华萼辉辉向日妍。膝下每联鸿雁影，閒居时诵鹡鸰篇。鸾回紫诰承恩宠，蚁泛琼觞介寿筵。綵服戏时情最洽，锦舆行处乐尤便。幕中黄雀充庖美，泉里金鱼入馔鲜。冠盖久依双阙下，埙篪常奏百花前。承家玉树遥相映，报国丹心祗自悬。顾问日聆天语近，追趋时听屦声传。春官典礼仪文秩，晓殿崇班位望全。数载亲闱勤定省，几回使节任旬宣。政怀喜惧心逾切，夙秉忠诚志益坚。书纪君陈垂往牒，诗陈张仲著遗编。声华独继千年后，孝友真为百行先。拟述勋名昭盛美，迂疏愧乏笔如椽。
孟秋时享斋宿翰林
作者：金幼孜
朝代：明

官署清凉后，清心坐夜分。钟声云外下，玉漏雨中闻。茶熟银瓶注，香消金鸭焚。扬雄生事拙，白发愧能文。
寄伯兄季质及诸弟
作者：金幼孜
朝代：明

弟兄不见十馀年，南北相望各一天。久别故园空有梦，新添白发自堪怜。已知放浪烟霞外，自愧栖迟雨露边。愁思满怀无处着，朝回时诵鹡鸰篇。一别沧江十五年，每依北斗望南天。鬓毛衰飒交游念，才学迂疏圣主怜。望日独占霄汉表，因风不到雁鸿边。自惭踪迹长羁旅，招隐空吟桂树篇。金台为客动经年，北望乡山万里天。书札久无朋旧问，官居惟有老亲怜。白云渺渺西江外，归雁翩翩落日边。早晚淦头逢驿使，殷勤为我寄长篇。淹留京国值残年，回首西江隔楚天。金马玉堂容我老，清泉白石为君怜。已闻卜宅依云际，尚忆携书到日边。尽道别来多赋咏，锦囊珠玉动成篇。
寄伯兄季质及诸弟·其一
作者：金幼孜
朝代：明

弟兄不见十馀年，南北相望各一天。久别故园空有梦，新添白发自堪怜。已知放浪烟霞外，自愧栖迟雨露边。愁思满怀无处着，朝回时诵鹡鸰篇。
寄伯兄季质及诸弟·其三
作者：金幼孜
朝代：明

金台为客动经年，北望乡山万里天。书札久无朋旧问，官居惟有老亲怜。白云渺渺西江外，归雁翩翩落日边。早晚淦头逢驿使，殷勤为我寄长篇。
寄伯兄季质及诸弟·其二
作者：金幼孜
朝代：明

一别沧江十五年，每依北斗望南天。鬓毛衰飒交游念，才学迂疏圣主怜。望日独占霄汉表，因风不到雁鸿边。自惭踪迹长羁旅，招隐空吟桂树篇。
寄伯兄季质及诸弟·其四
作者：金幼孜
朝代：明

淹留京国值残年，回首西江隔楚天。金马玉堂容我老，清泉白石为君怜。已闻卜宅依云际，尚忆携书到日边。尽道别来多赋咏，锦囊珠玉动成篇。
寄友人郭房陵
作者：金幼孜
朝代：明

京华别后频相忆，尚想风流似昔年。前日德州曾借问，寻君不见思悽然。数从马首问平安，远道怀人有万端。白首鲸川归未得，谁知为客独艰难。
寄友人郭房陵·其一
作者：金幼孜
朝代：明

京华别后频相忆，尚想风流似昔年。前日德州曾借问，寻君不见思悽然。
寄友人郭房陵·其二
作者：金幼孜
朝代：明

数从马首问平安，远道怀人有万端。白首鲸川归未得，谁知为客独艰难。
寄长洲周广文
作者：金幼孜
朝代：明

风雪大如许，怀人将柰何。春归双鬓老，腊尽一年过。泮水菁莪意，淮南桂树歌。玉堂叨笔砚，感激受恩多。
寒梅冻雀
作者：金幼孜
朝代：明

繁蕊初开满玉条，碧梢低亚影萧萧。天寒冻雀双栖稳，却怪朝来雪未消。
寿菊为行俭王修撰赋
作者：金幼孜
朝代：明

剪折曾闻出禁垣，谁知生意久能存。敷荣不异烟霞色，秀植何殊雨露恩。尽日幽香回玉署，经时艳彩照清尊。持兹好为严亲寿，服食区区未足论。玉堂分得一枝来，坐对高秋亦快哉。馀英绚日时堪把，残蕊凌风久更开。祇讶生成资灌溉，翻怜秾郁胜栽培。保此孤芳期晚岁，赠君高咏拟琼瑰。
寿菊为行俭王修撰赋·其一
作者：金幼孜
朝代：明

剪折曾闻出禁垣，谁知生意久能存。敷荣不异烟霞色，秀植何殊雨露恩。尽日幽香回玉署，经时艳彩照清尊。持兹好为严亲寿，服食区区未足论。
寿菊为行俭王修撰赋·其二
作者：金幼孜
朝代：明

玉堂分得一枝来，坐对高秋亦快哉。馀英绚日时堪把，残蕊凌风久更开。祇讶生成资灌溉，翻怜秾郁胜栽培。保此孤芳期晚岁，赠君高咏拟琼瑰。
寿谖堂为德清屠生诚作
作者：金幼孜
朝代：明

谖草树北堂，雨露日蕃滋。慈母欣有托，抚玩心独怡。门庭日无事，鹤发明春晖。之子念母慈，致养及良时。朝朝具甘旨，炫耀五采衣。再拜献春酒，泛此黄金卮。祝母多寿考，千岁忘忧思。岁岁对谖草，愿母长不衰。母寿不易得，子心将何为。谨言与慎行，战兢当自持。显扬报母德，不使声名隳。归哉尚努力，惜此光阴驰。引领日相望，重来应可期。
小景五首为杨少傅东里作 其一 万玉林
作者：金幼孜
朝代：明

瑶林翠如织，玉立何森森。虚心濯冰雪，直节凌岑崟。炎暑无六月，清风生满林。
小景五首为杨少傅东里作 其四 雪景
作者：金幼孜
朝代：明

积雪没深户，溪山绝行迹。鸟栖迷故林，泉声断馀滴。中有映书人，宴坐忘朝夕。
小景五首为杨少傅东里作·万玉林
作者：金幼孜
朝代：明

瑶林翠如织，玉立何森森。虚心濯冰雪，直节凌岑崟。炎暑无六月，清风生满林。积雪没深户，溪山绝行迹。鸟栖迷故林，泉声断馀滴。中有映书人，宴坐忘朝夕。青山无垢氛，野水多秋思。红树带疏烟，夕景生迢递。客子欲何之，孤舟出村际。
小景五首为杨少傅东里作·其五
作者：金幼孜
朝代：明

青山无垢氛，野水多秋思。红树带疏烟，夕景生迢递。客子欲何之，孤舟出村际。
山东盐运司副使萧鹏举挽诗
作者：金幼孜
朝代：明

西昌有南溪，著姓曰萧氏。传家本淳朴，积累自先世。维公实亢宗，少小拔其萃。孝友本天性，急难志不匮。拳拳重手足，同居笃恩谊。和气蔼门闾，紫荆兆嘉异。一朝起林壑，浩然舒壮志。待诏金马门，辞华著光䴡。承恩佐名郡，涖官益严厉。布衣与蔬食，俭素若寒士。被谴忽远去，曾不怀怨怼。荣辱恬不惊，夷险惟一致。再起应时需，黾勉服官事。岁课每先期，商民有遗利。方兹图报称，胡乃遽捐弃。室空无长物，缊袍遗箧笥。见者为嘉叹，闻者增歔欷。春秋更代谢，九原悼永逝。令子志显扬，袖然掇高第。近者来京师，一见非凡器。昊天怀罔极，孝诚实深至。乞我为挽辞，屡请不一置。忆昨公仕时，我忝居禁侍。两京曾晤面，幸获论乡契。缙绅仰风裁，吏民称善治。岂知十载间，忽忽如梦寐。自古各有尽，圣贤皆如是。令名可长存，死生那足计。公归可无憾，贻后永无替。殷勤写长诗，临风发深喟。
山东盐运司副使萧鹏举挽诗
作者：金幼孜
朝代：明
体裁：古风

西昌有南溪，著姓曰萧氏。传家本淳朴，积累自先世。维公实亢宗，少小拔其萃。孝友本天性，急难志不匮。拳拳重手足，同居笃恩谊。和气蔼门闾，紫荆兆嘉异。一朝起林壑，浩然舒壮志。待诏金马门，辞华著光丽。承恩佐名郡，涖官益严厉。布衣与蔬食，俭素若寒士。被谴忽远去，曾不怀怨怼。荣辱恬不惊，夷险惟一致。再起应时需，黾勉服官事。岁课每先期，商民有遗利。方兹图报称，胡乃遽捐弃。室空无长物，缊袍遗箧笥。见者为嘉叹，闻者增歔欷。春秋更代谢，九原悼永逝。令子志显扬，袖然掇高第。近者来京师，一见非凡器。昊天怀罔极，孝诚实深至。乞我为挽辞，屡请不一置。忆昨公仕时，我忝居禁侍。两京曾晤面，幸获论乡契。缙绅仰风裁，吏民称善治。岂知十载间，忽忽如梦寐。自古各有尽，圣贤皆如是。令名可长存，死生那足计。公归可无憾，贻后永无替。殷勤写长诗，临风发深喟。
山居八景为大学士胡公光太赋 其一 芳洲春草
作者：金幼孜
朝代：明

沧洲迤逦接长堤，草色经春望欲迷。浓带晓烟青冉冉，远含疏雨碧萋萋。王孙独系归时恨，谢氏偏留梦里题。记得往年长送客，夕阳江上马频嘶。
山居八景为大学士胡公光太赋 其七 螺冈晚照
作者：金幼孜
朝代：明

螺阜苍苍紫翠浮，夕阳倒影映河流。白云半壁峰前暮，黄叶孤村雨后秋。渐听樵歌归谷远，恍闻僧磬出岩幽。昔时行处今成梦，回首令人忆旧游。
山居八景为大学士胡公光太赋 其三 天玉泉石
作者：金幼孜
朝代：明

白石清泉旧有盟，长年登览惬幽情。危通碧涧生云气，乱洒寒岩作雨声。曾共仙翁分玉髓，或从野客濯尘缨。何时蜡屐寻幽处，坐听松风思更清。
山居八景为大学士胡公光太赋 其二 竹坞云林
作者：金幼孜
朝代：明

忆过沧江问草堂，万竿苍竹倚云长。隔帘鹤舞清风入，卷幔龙吟雨气凉。静对琅玕时拄笏，閒吹玉管更焚香。故园久别知无恙，晚节相期傲雪霜。
山居八景为大学士胡公光太赋 其五 沧江烟雨
作者：金幼孜
朝代：明

一望长江际碧空，淡烟漠漠雨濛濛。密遮远树苍茫外，暝拂长林杳霭中。极浦征帆迷远近，荒溪流水乱西东。满怀清绝无尘思，几度看图兴不穷。
山居八景为大学士胡公光太赋 其八 芙蓉寒雪
作者：金幼孜
朝代：明

江上芙蓉万叠开，漫空飞雪净纤埃。瑶林欲冻千峰合，玉涧无声一水回。向晚渔樵应自讶，清朝猿鹤谩相猜。玉堂载笔曾同赋，坐对西山亦快哉。
山居八景为大学士胡公光太赋 其六 墨潭秋月
作者：金幼孜
朝代：明

寒潭烟净水溶溶，璧月澄清映远空。素练影深涵兔魄，玉盘光满落鲛宫。弄珠神女何时到，解佩游人此夕同。尚想泛舟携客处，扣舷一曲对西风。
山居八景为大学士胡公光太赋 其四 石屋晴澜
作者：金幼孜
朝代：明

危石峨峨耸翠峦，？？晴影飏层澜。四时云气当窗近，五月滩声入座寒。日照翠纹浮画舫，风含素练动渔竿。却怀太液恩波阔，曾从銮舆倚槛看。
山居八景为大学士胡公光太赋 其四 石屋晴澜
作者：金幼孜
朝代：明
体裁：七言律诗

危石峨峨耸翠峦，��晴影飏层澜。四时云气当窗近，五月滩声入座寒。日照翠纹浮画舫，风含素练动渔竿。却怀太液恩波阔，曾从銮舆倚槛看。
山居八景为大学士胡公光太赋·芳洲春草
作者：金幼孜
朝代：明

沧洲迤逦接长堤，草色经春望欲迷。浓带晓烟青冉冉，远含疏雨碧萋萋。王孙独系归时恨，谢氏偏留梦里题。记得往年长送客，夕阳江上马频嘶。忆过沧江问草堂，万竿苍竹倚云长。隔帘鹤舞清风入，卷幔龙吟雨气凉。静对琅玕时拄笏，閒吹玉管更焚香。故园久别知无恙，晚节相期傲雪霜。白石清泉旧有盟，长年登览惬幽情。危通碧涧生云气，乱洒寒岩作雨声。曾共仙翁分玉髓，或从野客濯尘缨。何时蜡屐寻幽处，坐听松风思更清。危石峨峨耸翠峦，？？晴影飏层澜。四时云气当窗近，五月滩声入座寒。日照翠纹浮画舫，风含素练动渔竿。却怀太液恩波阔，曾从銮舆倚槛看。一望长江际碧空，淡烟漠漠雨濛濛。密遮远树苍茫外，暝拂长林杳霭中。极浦征帆迷远近，荒溪流水乱西东。满怀清绝无尘思，几度看图兴不穷。寒潭烟净水溶溶，璧月澄清映远空。素练影深涵兔魄，玉盘光满落鲛宫。弄珠神女何时到，解佩游人此夕同。尚想泛舟携客处，扣舷一曲对西风。螺阜苍苍紫翠浮，夕阳倒影映河流。白云半壁峰前暮，黄叶孤村雨后秋。渐听樵歌归谷远，恍闻僧磬出岩幽。昔时行处今成梦，回首令人忆旧游。江上芙蓉万叠开，漫空飞雪净纤埃。瑶林欲冻千峰合，玉涧无声一水回。向晚渔樵应自讶，清朝猿鹤谩相猜。玉堂载笔曾同赋，坐对西山亦快哉。
山水图
作者：金幼孜
朝代：明

忆过彭蠡看庐山，九叠云屏倚翠鬟。今日看图山更好，似闻飞瀑落云间。
山溪小隐为周时立赋
作者：金幼孜
朝代：明

梧山郁苍苍，沂溪流瀰瀰。溪山两奇绝，居有泥田里。里中有著姓，衣冠数周氏。君子乐在斯，恂恂谨操履。力田充食衣，积学穷经史。绕庐树桑麻，缘阶艺兰芷。开窗白云来，挥弦清风起。门深驻山光，庭虚湛流水。宾朋或时过，觞豆同乐只。酒酣赋新诗，歌咏谐宫徵。悠然适嘉趣，达生契直理。蹇予迫衰暮，役役果何似。侍从三十春，贪荣昩知止。况兹乏禆益，訹惕久未已。挂冠倘可期，吾将返其始。来往山溪间，庶以终馀齿。
岁暮祀太庙斋宿翰林奉简胡杨二学士
作者：金幼孜
朝代：明

斋宿联官署，俄惊岁又阑。庭虚灯火静，天迥雪光寒。渐老怜双鬓，无能愧一官。相知二十载，许国寸心丹。吏散蚤休衙，斋居夜不哗。盍簪频剪烛，清坐屡供茶。词赋相如好，才情水部誇。余生今五十，已觉鬓先华。五城风雪暮，万里属残年。话旧情偏洽，论诗席屡前。禁钟人语静，高阁漏声传。未有归田计，聊歌桂树篇。岁事秪匆匆，浮生似转蓬。官居白首共，报国寸心同。云里天香下，城边霁雪融。夜深寒不寐，数起候晨钟。
岁暮祀太庙斋宿翰林奉简胡杨二学士·其一
作者：金幼孜
朝代：明

斋宿联官署，俄惊岁又阑。庭虚灯火静，天迥雪光寒。渐老怜双鬓，无能愧一官。相知二十载，许国寸心丹。
岁暮祀太庙斋宿翰林奉简胡杨二学士·其三
作者：金幼孜
朝代：明

五城风雪暮，万里属残年。话旧情偏洽，论诗席屡前。禁钟人语静，高阁漏声传。未有归田计，聊歌桂树篇。
岁暮祀太庙斋宿翰林奉简胡杨二学士·其二
作者：金幼孜
朝代：明

吏散蚤休衙，斋居夜不哗。盍簪频剪烛，清坐屡供茶。词赋相如好，才情水部誇。余生今五十，已觉鬓先华。
岁暮祀太庙斋宿翰林奉简胡杨二学士·其四
作者：金幼孜
朝代：明

岁事秪匆匆，浮生似转蓬。官居白首共，报国寸心同。云里天香下，城边霁雪融。夜深寒不寐，数起候晨钟。
岁除时享太庙陪祀
作者：金幼孜
朝代：明

庙门肃肃迓鸾舆，环佩珊珊百辟趍。大乐升歌将事始，黄流祇荐礼神初。香霏宝鼎浮丹户，气间膋萧散玉除。万岁皇图天远大，灵光长护紫宸居。
岫云轩为泥田周叔昭作
作者：金幼孜
朝代：明

平生心事只悠然，杖履逍遥称暮年。长爱山光来座上，时看云影落檐前。花间晓共絪缊合，窗外晴兼紫翠连。亦欲与君寻雅趣，投簪何日赋归田。
已酉秋九月廿一日扈从车驾巡边
作者：金幼孜
朝代：明
体裁：七言律诗

瞳昽海色隐朝暾，载笔从容侍至尊。天上旌旗悬日月，云中笳鼓壮乾坤。九霄驻跸虹光合，十里连营虎士屯。白首扬雄惭献赋，驱驰何以报深恩。
布帐梅花
作者：金幼孜
朝代：明

疏竹间纤梅，清标绝点埃。微风动虚幌，似有暗香来。
师古堂为朱太守赋
作者：金幼孜
朝代：明

贤侯有道赞雍熙，报国丹心誓不移。事业欲同千载上，声名要与古人期。南阳召父应堪继，西蜀文翁可并驰。早晚政成书上考，更期努力嗣音徽。
帝王膺受天命至圣之德格于天心故三光全而寒暑时群生和而万物育是以上天昭锡景贶以彰盛美钦惟皇上统绍鸿基主宰神人宵旰图治至仁孚于海内至信昭于天下华夷效顺海宇清宁雨旸晦明各顺其叙时和岁登家给人足乃永乐十一年春二月皇上再狩北京行庆赏黜陟之典田野之民莫不鼓舞欢跃瞻仰日月之光华以为盛世太平之贺乃夏五月丁未山东兖州府曹县以驺虞来献白质黑章五采绚烂目光如电尾长倍躯起伏蹲卧不扰不惊在廷臣僚洎蛮夷酋长与夫工商舆隶之徒莫不奔走聚观以为希世之遇臣谨按瑞应图曰驺虞义兽也王者德至鸟兽泽洞幽冥则见又云王者有至信之德则应之伏自皇上涖阼以来诸福之物莫不毕至而驺虞之应至是凡两见皇上至仁至信之德昭著于天下故上天锡以非常之瑞不一而足而圣心尤谦抑退让弗以自居拳拳焉申敕臣工以警戒相成之道所以隆国家无穷之庆纳生民于仁寿之中而开万世太平之基者诚亘古所未见而未有者也臣沗职词林躬逢盛事所当作为歌诗以播扬鸿休不敢以浅陋辞谨拜手稽首而献诗曰
作者：金幼孜
朝代：明
体裁：古风

圣皇握乾符，御统膺宝历。宵衣运神化，日昃弗遑息。上追虞周治，远迈汉唐迹。礼乐聿昭宣，人文焕奎壁。雨旸既顺序，寒暑靡差忒。闾阎底丰富，男女乐耕织。洪纤悉包含，物各遂生植。熙然际时雍，鼓舞歌帝力。天心屡眷顾，祖考亦昭格。垂休降纯嘏，咸俾跻寿域。奇祥粲缤纷，和气寔充塞。芳甸荐神龟，南郊醴泉溢。庆云丽层霄，膏露时委积。赤麟与紫凤，文采何辉奕。维兹邹鲁区，神禹所经画。地灵协坤珍，光气常閟匿。萃精毓仁兽，于以符至德。祥飙振丛薄，瑞采动厓壁。神明为呵护，民庶惊辟易。二虎从左右，驯狎如服役。及兹应时至，入献彤墀侧。猊首而虎躯，黑章而质白。般般云霞文，粲粲雪霜色。双瞳夹明镜，紫电光相射。尾长倍其身，墨花绚胸臆。初阳发光彩，清冰助标格。生刍足不践，生物性不食。俯仰帖不惊，举动甚安适。回翔荷恩宠，天颜惟咫尺。率舞同百兽，跄然中仪则。群臣拜且抃，圣情倍欢怿。缅思仁兽瑞，旷世斯一获。周南托佳咏，千古垂简籍。自从三代降，兹事遂寥寂。我皇继天位，功烈超古昔。往年致嘉祥，来献自藩国。兹晨忽再睹，奇异诚难测。自非神圣功，上瑞何由得。我皇乃弗居，诚心愈谦抑。兢业同禹舜，罔敢怠朝夕。微臣迩清光，谬沗承明直。愧乏班马资，献纳鲜裨益。耿耿怀丹忠，再拜陈悃愊。皇图万姬周，历年逾八百。圣寿天地俱，宝祚绵万亿。作诗谐颂声，庶以播无极。
帝王膺受天命至圣之德格于天心故三光全而寒暑时群生和而万物育是以上天昭锡景贶以彰盛美钦惟皇上统绍鸿基主宰神人宵旰图治至仁孚于海内至信昭于天下华夷效顺海宇清宁雨旸晦明各顺其叙时和岁登家给人足乃永乐十一年春二月皇上再狩北京行庆赏黜陟之典田野之民莫不鼓舞欢跃瞻仰日月之光华以为盛世太平之贺乃夏五月丁未山东兖州府曹县以驺虞来献白质黑章五采绚烂目光如电尾长倍躯起伏蹲卧不扰不惊在廷臣僚洎蛮夷酋长与夫工商舆？之徒莫
作者：金幼孜
朝代：明

圣皇握乾符，御统膺宝历。宵衣运神化，日昃弗遑息。上追虞周治，远迈汉唐迹。礼乐聿昭宣，人文焕奎壁。雨旸既顺序，寒暑靡差忒。闾阎底丰富，男女乐耕织。洪纤悉包含，物各遂生植。熙然际时雍，鼓舞歌帝力。天心屡眷顾，祖考亦昭格。垂休降纯嘏，咸俾跻寿域。奇祥粲缤纷，和气寔充塞。芳甸荐神龟，南郊醴泉溢。庆云䴡层霄，膏露时委积。赤麟与紫凤，文采何辉奕。维兹邹鲁区，神禹所经画。地灵协坤珍，光气常閟匿。萃精毓仁兽，于以符至德。祥飙振丛薄，瑞采动厓壁。神明为呵护，民庶惊辟易。二虎从左右，驯狎如服役。及兹应时至，入献彤墀侧。猊首而虎躯，黑章而质白。般般云霞文，粲粲雪霜色。双瞳夹明镜，紫电光相射。尾长倍其身，墨花绚胸臆。初阳发光彩，清冰助标格。生刍足不践，生物性不食。俯仰帖不惊，举动甚安适。回翔荷恩宠，天颜惟咫尺。率舞同百兽，跄然中仪则。群臣拜且抃，圣情倍欢怿。缅思仁兽瑞，旷世斯一获。周南托佳咏，千古垂简籍。自从三代降，兹事遂寥寂。我皇继天位，功烈超古昔。往年致嘉祥，来献自藩国。兹晨忽再睹，奇异诚难测。自非神圣功，上瑞何由得。我皇乃弗居，诚心愈谦抑。兢业同禹舜，罔敢怠朝夕。微臣迩清光，谬沗承明直。愧乏班马资，献纳鲜裨益。耿耿怀丹忠，再拜陈悃愊。皇图万姬周，历年逾八百。圣寿天地俱，宝祚绵万亿。作诗谐颂声，庶以播无极。
庆寿堂为西溪萧氏赋
作者：金幼孜
朝代：明

西溪构高堂，堂有白发亲。亲年齐寿考，子孙复诜诜。大椿枝叶蕃，萱草颜色新。綵衣拜堂前，旨甘具晨昏。献寿酌春酒，欢乐及嘉宾。况逢太平时，至和被八垠。外无非横加，内无忧患臻。黄发日优游，庆泽流津津。作诗歌盛美，庶以垂千春。
庚戌腊月十四夕写怀
作者：金幼孜
朝代：明

末学深惭忝禁林，空馀白发伴丹心。平生事业知无补，坐对青灯感慨深。
廿五日早奉旨同杨少傅先归京
作者：金幼孜
朝代：明

衰年同扈跸，特诏许先归。出郭星垂野，渡河霜满衣。远村鸡乱语，斜月雁高飞。回首天营内，朝阳五色辉。
张古老骑牛图
作者：金幼孜
朝代：明

客有骑牛者，人称古老仙。问知欲何往，大笑指青天。
张孝子歌为尚宝司丞张信赋
作者：金幼孜
朝代：明

我闻山东张孝子，早岁衔哀报严父。昊天罔极恩莫酬，教育维持赖慈母。母年未艾孝弥敦，奉盈执玉心所存。鸡鸣问寝候堂前，婉容愉色如春温。綵衣娱侍供调膳，从容食饮频相劝。每怀鹤发未成霜，筋力愈强身愈健。三春慈竹阴满堂，萱草含绿凌冰霜。板舆缓挽向东风，穿竹看花清昼长。花前酌酒仍高歌，寿觞迭进慈颜和。子孙满前母更寿，此乐人间真不多。朅来孝亲名誉起，奉檄作官亲更喜。紫诰回鸾下五云，诏书褒锡光闾里。九重亲切掌帝符，日趍琐闼鸣佩琚。况闻伯兄更脱略，十年执戟侪金吾。近者受命殄贼曹，南征万里清海涛。弟兄忠孝有如此，一心只欲愉勤劳。古来事君违所亲，事亲宁复能忠君。子今际遇事明主，得禄奉亲逾古人。嗟哉孝子不易得，勖子终养崇明德。何时升堂为母寿，更作长歌写胸臆。
徐仲敬作雪梅见贻因题其上
作者：金幼孜
朝代：明

老气峥嵘宇宙前，开花万朵照晴天。平生自是调羹手，老大空馀雪满颠。
徽庙古松山鹊为顾进士作
作者：金幼孜
朝代：明

松梢盘拿出岩壑，一夕山风吹子落。几回度涧听松声，横枝忽见飞来鹊。翠衿红觜一何奇，误疑青鸟降瑶池。根深茯苓不易斸，王母羽盖今何之。宣和宫中迹如扫，胡沙漠汉天地老。莫向松间占鹊声，五国城荒长芳草。
思亲堂为永丰邹氏赋
作者：金幼孜
朝代：明

患难违乡里，聊兹寄一抔。江山馀涕泪，雨露感春秋。宿草寒云重，封丘晚树稠。昊天思罔极，南望远松楸。
思全室为李士文赋
作者：金幼孜
朝代：明

人生天地间，禀受良有偏。七情失其正，六脉为之愆。因兹致疾疚，危弊纷相联。所以古先圣，医药使其全。姑苏有佳士，仙李毓庆源。上窥黄农秘，术业尤精专。兢兢念疲癃，恻恻闵危颠。神楼有奇效，一匕生气旋。杏林蔼春意，橘井流香泉。苏耽不可见，董奉亦可仙。超焉继高躅，宁为利禄牵。朝夕心匪懈，活人泽永延。勖哉慎终始，令名千载传。
恭和御制喜雨诗有序
作者：金幼孜
朝代：明

雨顺风调屡岁丰，民安物阜万方同。吾皇圣德躬勤俭，感格天心恊至公。
恭和御制诗
作者：金幼孜
朝代：明

熙熙海宇被仁风，民物讴歌乐岁丰。圣主优贤隆眷遇，愚臣何幸重遭逢。
悦琴轩
作者：金幼孜
朝代：明
体裁：古风

人生穹壤间，所好百不同。好之得其正，德义日以充。所好昵于邪，败德隳厥躬。惟此方寸内，邪正恒相蒙。君子履正道，秉志宜专攻。理欲潜几微，毫发宁相容。如彼耨苗者，莠去苗乃丰。又如艺芝兰，棘剪兰始浓。美恶若黑白，讵可昧所从。惟尔负英迈，阀阅出名宗。衣冠振江右，诗礼夙所崇。尔亲我故交，契谊超凡庸。眷言托姻好，得尔谐乘龙。年来居贰室，契阔心忡忡。去冬来省谒，晤语惬寸衷。或时闻挥弦，悠然豁心胸。凄清凌别鹤，飘飖逐游鸿。委蛇合宫徵，满坐声沨沨。神舒情转怿，体胖心自融。于焉禁邪僻，蝥贼敢内讧。尔能知好尚，德义宜兼隆。所期力学问，持身秉谦冲。出入先孝弟，周旋必敬恭。惟学可明德，惟勤乃有功。岁华易荏苒，流光若转蓬。及时宜努力，黾勉毋怠慵。蜚声绍先世，令誉垂无穷。
悦琴轩
作者：金幼孜
朝代：明

人生穹壤间，所好百不同。好之得其正，德义日以充。所好昵於邪，败德隳厥躬。惟此方寸内，邪正恒相蒙。君子履正道，秉志宜专攻。理欲潜几微，毫发宁相容。如彼耨苗者，莠去苗乃丰。又如艺芝兰，棘剪兰始浓。美恶若黑白，讵可昧所从。惟尔负英迈，阀阅出名宗。衣冠振江右，诗礼夙所崇。尔亲我故交，契谊超凡庸。眷言托姻好，得尔谐乘龙。年来居贰室，契阔心忡忡。去冬来省谒，晤语惬寸衷。或时闻挥弦，悠然豁心胸。凄清凌别鹤，飘飖逐游鸿。委蛇合宫徵，满坐声沨沨。神舒情转怿，体胖心自融。於焉禁邪僻，蝥贼敢内讧。尔能知好尚，德义宜兼隆。所期力学问，持身秉谦冲。出入先孝弟，周旋必敬恭。惟学可明德，惟勤乃有功。岁华易荏苒，流光若转蓬。及时宜努力，黾勉毋怠慵。蜚声绍先世，令誉垂无穷。
惠迪斋为临川刘纪赋
作者：金幼孜
朝代：明

西江有佳士，文采何陆离。少小入庠序，所习书与诗。兢兢循轨则，抑抑谨威仪。顺理身逾泰，寡欲心自怡。匪兹卜休咎，实以严操持。天地有常运，寒暑不违时。生人有常道，所志在秉彝。内省苟无愧，安命复奚疑。愚者昩厥理，蹈险去坦夷。违天伐恒性，倒行兼逆施。一朝罹显罚，宁复救颠危。所以古贤圣，恳恳垂训辞。斋居托令名，进脩诚在斯。绩学匪空言，力行思有为。乃者辞乡邑，吐气凌虹霓。振衣游太学，揖让何委蛇。及兹被宠命，筮仕固有期。直道苟不回，志行宁有亏。努力慎朝夕，永保期弗隳。
扈从再狩武冈次学士胡公韵
作者：金幼孜
朝代：明

晓瞻行殿倚岧峣，步入高峰路更遥。铁骑蹴云开御道，苍鹰掠野上层霄。旌旄高下随山转，烟火依微隔树烧。忝后词臣惭谫薄，几回扈跸逐行镳。辇道霏霏散紫尘，好风晴日煖先春。羽林列骑分兵卫，玉帐迎銮引从臣。香度綵云瞻御气，光涵宝露沐深仁。太平久协非熊兆，况是清朝集凤麟。
扈从再狩武冈次学士胡公韵·其一
作者：金幼孜
朝代：明

晓瞻行殿倚岧峣，步入高峰路更遥。铁骑蹴云开御道，苍鹰掠野上层霄。旌旄高下随山转，烟火依微隔树烧。忝后词臣惭谫薄，几回扈跸逐行镳。
扈从再狩武冈次学士胡公韵·其二
作者：金幼孜
朝代：明

辇道霏霏散紫尘，好风晴日煖先春。羽林列骑分兵卫，玉帐迎銮引从臣。香度綵云瞻御气，光涵宝露沐深仁。太平久协非熊兆，况是清朝集凤麟。
扈从狩阳山次韵答胡学士
作者：金幼孜
朝代：明

鸾舆晓出五城东，从狩儒臣载笔同。日下苍龙随玉仗，道前宝马载雕弓。苑松承露枝皆白，岛树经霜叶尽红。向晚笳声催叠鼓，军门校猎气偏雄。
扈从车驾巡边过裴村田舍与杨少傅共酌
作者：金幼孜
朝代：明

清朝催上道，出郭听鸣笳。野水流冰涧，江风涨雪沙。清谈驻鞍马，小酌坐田家。扈跸惭衰迈，祇怜两鬓华。
拜和圣制元夕观灯诗
作者：金幼孜
朝代：明

天眷皇明基祚隆，肇建两京壮且雄。龙楼凤阁倚天表，飞甍杰构凌层空。鸿图巩固地同厚，宝历绵久天与崇。祥云耀采析木上，佳气遥接扶桑东。西山千仞列屏幛，河流九曲如朝宗。连城回抱负沧海，重关巀嵲临居庸。九重冠盖自济济，五城钟鼓何沨沨。恢弘盛烈莫伦拟，绵延庆泽无终穷。万机图治意尤切，奉天勤民心愈忡。群生熙洽际文治，万国清宁昭武功。风调雨顺乐生遂，潜消疾疠无疚恫。是时玉京值元夕，阳和应候回春融。六鳌戴山来海上，千仞突兀摩苍穹。金吾奉敕㢮夜禁，太平乐与华夷同。銮舆乍临丹阙外，璧月正照青天中。綵楼深护芙蓉暖，瑶波荡漾金莲红。祥烟细绕笙歌队，天香时度罗绮丛。赏心乐事固不偶，良辰美景真难逢。小臣感激荷恩宠，拳拳补报怀摅忠。仰瞻宸翰焕奎壁，妙参造化天同工。都俞赓歌继虞舜，垂衣致治侪轩农。敛时锡福集灵贶，坐令寰宇歌年丰。愿期圣寿齐天地，万年永乐同熙雍。
拜和圣制元夕观灯诗
作者：金幼孜
朝代：明
体裁：古风

天眷皇明基祚隆，肇建两京壮且雄。龙楼凤阁倚天表，飞甍杰构凌层空。鸿图巩固地同厚，宝历绵久天与崇。祥云耀采析木上，佳气遥接扶桑东。西山千仞列屏幛，河流九曲如朝宗。连城回抱负沧海，重关巀嵲临居庸。九重冠盖自济济，五城钟鼓何沨沨。恢弘盛烈莫伦拟，绵延庆泽无终穷。万机图治意尤切，奉天勤民心愈忡。群生熙洽际文治，万国清宁昭武功。风调雨顺乐生遂，潜消疾疠无疚恫。是时玉京值元夕，阳和应候回春融。六鳌戴山来海上，千仞突兀摩苍穹。金吾奉敕弛夜禁，太平乐与华夷同。銮舆乍临丹阙外，璧月正照青天中。綵楼深护芙蓉暖，瑶波荡漾金莲红。祥烟细绕笙歌队，天香时度罗绮丛。赏心乐事固不偶，良辰美景真难逢。小臣感激荷恩宠，拳拳补报怀摅忠。仰瞻宸翰焕奎壁，妙参造化天同工。都俞赓歌继虞舜，垂衣致治侪轩农。敛时锡福集灵贶，坐令寰宇歌年丰。愿期圣寿齐天地，万年永乐同熙雍。
挽中书舍人王孟端
作者：金幼孜
朝代：明

雅韵高怀夐绝伦，矫如脩鹤出风尘。半生浪迹甘羁旅，一日蜚声列近臣。自信王维非画史，谁知贾至是诗人。高斋夜雨看遗墨，欲赋招魂泪满巾。平生气槩薄虹霓，之死超然更不疑。流水浮云无尽意，新图妙墨系深思。尚怀退食归青？，犹忆挥毫对凤池。惆怅东风回旅榇，淡烟芳草遍天涯。
挽中书舍人王孟端·其一
作者：金幼孜
朝代：明

雅韵高怀夐绝伦，矫如脩鹤出风尘。半生浪迹甘羁旅，一日蜚声列近臣。自信王维非画史，谁知贾至是诗人。高斋夜雨看遗墨，欲赋招魂泪满巾。
挽中书舍人王孟端·其二
作者：金幼孜
朝代：明
体裁：七言律诗

平生气槩薄虹霓，之死超然更不疑。流水浮云无尽意，新图妙墨系深思。尚怀退食归青琐，犹忆挥毫对凤池。惆怅东风回旅榇，淡烟芳草遍天涯。
挽中书舍人王孟端·其二
作者：金幼孜
朝代：明

平生气槩薄虹霓，之死超然更不疑。流水浮云无尽意，新图妙墨系深思。尚怀退食归青？，犹忆挥毫对凤池。惆怅东风回旅榇，淡烟芳草遍天涯。
挽亡友胡若愚
作者：金幼孜
朝代：明

与子暌离三十年，讵期死别隔重泉。西山鹤唳寒云外，南浦猿啼落照前。曲庋尘消遗药裹，空斋雨冷废残编。巳闻令弟书潜德，欲托铭文与世传。
挽兵部卢侍郎渊
作者：金幼孜
朝代：明

经年不见卢兵部，忽读铭文泪满颐。事业巳为当世重，忠勤赖有圣明知。浮云流水都如梦，南浦西山总是思。一剑未酬知己愿，忍歌楚些送孤儿。
挽凤阳周处士
作者：金幼孜
朝代：明

士有慕恬素，习隐居田庐。逍遥毕冬春，衣食自有馀。孳孳轸穷匮，积善乃其图。饬躬务俭勤，淑子惟诗书。青云起步武，扬历陟要途。及兹膺茂典，宠锡先亲俱。恩荣及存殁，封秩偕鸿胪。皇天报不爽，阴骘默与符。铭文属太史，琢石崇丘墓。桓桓松柏间，雨露深涵濡。流庆未涯涘，浩若江海储。昭兹贻后人，永世期不渝。
挽南昌李良卿夫妇
作者：金幼孜
朝代：明

早客西江外，鼋山竟未归。望迷先垄远，梦与故乡违。鹤化悲秋月，牛眠对落晖。欲题高士传，抚卷重歔欷。内助资贤淑，闺闱仰德仪。贻家敦俭朴，阅世享期颐。竹暗秋风冷，萱残夕露滋。百年同穴意，埋石有铭词。
挽南昌李良卿夫妇·其一
作者：金幼孜
朝代：明

早客西江外，鼋山竟未归。望迷先垄远，梦与故乡违。鹤化悲秋月，牛眠对落晖。欲题高士传，抚卷重歔欷。
挽南昌李良卿夫妇·其二
作者：金幼孜
朝代：明

内助资贤淑，闺闱仰德仪。贻家敦俭朴，阅世享期颐。竹暗秋风冷，萱残夕露滋。百年同穴意，埋石有铭词。
挽南昌黄仲谦
作者：金幼孜
朝代：明

昔隐林泉远利名，至今遗德重乡评。艰难早见承先业，耕学还闻启后生。夜雨孤灯閒旧榻，寒霜宿草翳佳城。南宫有子扬潜德，表墓将镌太史铭。
挽史公望院判
作者：金幼孜
朝代：明

三十馀年住帝乡，独将遗业究岐黄。官閒久已忘生事，朝退犹能校古方。月满杏林秋雨冷，风悲橘井晚烟凉。令孙万里扶归榇，忍听哀鸿荐一觞。
挽吕处士礼部尚书震之父
作者：金幼孜
朝代：明

蓝田贵名胄，世德重高门。处士乐嘉遁，夙昔行谊敦。栖迟托韦布，所志在丘园。积善逾恳恳，裕后尤谆谆。贤嗣奉明训，绩学希前闻。发身耀科第，践历扬清芬。操持厉冰雪，穆若春阳温。南宫进华秩，廊庙资经纶。厚禄遂荣养，宠锡尤缤纷。讵期惨风木，衔哀竟无言。圣情重褒恤，锡命贲九原。存殁被光耀，感此天地恩。述德表贞石，遗风俨犹存。作诗写哀些，于以告后昆。
挽周生涣
作者：金幼孜
朝代：明

周生文江人，来作金台客。负此英妙年，读书翰林宅。辛勤阅冬春，讲诵穷朝夕。昼倦忘渴饥，夜卧不就席。文采照珊瑚，星斗蟠胸臆。摛词已成章，篇翰稍堆积。语言不妄发，居处恒谨饬。事长秉谦恭，事亲循礼则。布衣不屡更，蔬食无厌斁。里巷少交游，缙绅幸知识。閒过询所业，渐喜有进益。岂知自去春，遽为二坚迫。淹延逾岁月，形容就枯瘠。兀坐或终朝，凭几或终日。未忘亲笔砚，犹能检书籍。临终声琅琅，从容具盥栉。溘焉从此辞，哀乐异今昔。骨肉增痛悲，亲知殊怆恻。寒暑互往来，时序迭更易。鸿雁正南翔，原野迥萧索。兹辰返灵榇，祖送临道侧。山川邈悠悠，魂魄将何适。故乡日在望，行矣即窀穸。颜蹠异寿天，善恶岂俦匹。生年虽未多，已能踵前迹。百年会有终，令名垂无极。今古瞬息间，那足较失得。生去日已远，我怀讵能释。为生述此辞，庶以慰存殁。
挽庞处士夫妇
作者：金幼孜
朝代：明

每嗟伉俪不同归，薤露兴歌事已非。德善至今闻里闬，声容犹想在庭闱。春风宿草悲埋玉，秋雨丛萱忆断机。圣代褒封昭盛典，故山同穴有光辉。
挽御史黄公宗载母李氏
作者：金幼孜
朝代：明

见说高年七十过，忍闻薤露遽兴歌。绣衣违侍云霄远，禄养荣沾雨露多。故里乌啼悲宰树，青山马鬣暗烟萝。贤郎述德存深孝，太史书铭永不磨。
挽德清屠诚
作者：金幼孜
朝代：明

去京能几日，忽复讣音来。玉树伤先殒，芝兰痛遽摧。忆归常问事，惜别屡持杯。惆怅湖山外，伤心泪满腮。
挽敬先廖检讨
作者：金幼孜
朝代：明

嗟君不见涕汎澜，未读铭文鼻已酸。藜阁青灯閒砚席，词林白发少衣冠。日边鹤化魂应远，天上楼成梦已残。南望孤舟回旅榇，青山叠叠暮云寒。
挽文江刘子长
作者：金幼孜
朝代：明

黄梁梦断竟何如，薤露歌残事已殊。当日枫宸腾一鹗，至今花县忆双凫。乡山暮雨精灵远，墓道西风草木疏。喜有贤郎能振拔，蜚声今巳上云衢。
挽曹编修父
作者：金幼孜
朝代：明

生平不为利名牵，阅世今过九十年。七品褒封荣里闬，一官萧散在林泉。乾坤久付浮生外，风月空馀览秀前。遥望三茆吟楚些，为怜令子重潸然。
挽曾秬光荐
作者：金幼孜
朝代：明

力期科第继前人，岂料青云志莫伸。白日悲风来万里，故乡凶问及三春。青山雨冷封黄壤，旧馆灯残掩素尘。可柰双亲成永诀，空馀涕泪洒衣巾。生死茫茫未可知，九原一去负深期。偶看书札伤前事，细读新诗感昔时。春雨兰苕空有恨，秋风玉树不胜悲。向来哀乐真成梦，三尺空令著刻词。
挽曾秬光荐·其一
作者：金幼孜
朝代：明

力期科第继前人，岂料青云志莫伸。白日悲风来万里，故乡凶问及三春。青山雨冷封黄壤，旧馆灯残掩素尘。可柰双亲成永诀，空馀涕泪洒衣巾。
挽曾秬光荐·其二
作者：金幼孜
朝代：明

生死茫茫未可知，九原一去负深期。偶看书札伤前事，细读新诗感昔时。春雨兰苕空有恨，秋风玉树不胜悲。向来哀乐真成梦，三尺空令著刻词。
挽李讷庵
作者：金幼孜
朝代：明

布衣久与世相忘，德善由来重一乡。湖海壮游诗独好，山林清隐兴偏长。閒斋教子书盈箧，别馆娱宾酒满觞。一自九原乘化后，空闻薤露泪沾裳。
挽杜若洲
作者：金幼孜
朝代：明

驱驰二十载，宁复叹官卑。硕德乡人重，清名海郡知。沧洲存旧业，墓石有新词。春草年年绿，思君总是悲。先生高世士，早岁已知名。白发悲游宦，遗文叹老成。故山秋鹤怨，宰树暮猿声。令子能传业，徵词为勒铭。
挽杜若洲·其一
作者：金幼孜
朝代：明

驱驰二十载，宁复叹官卑。硕德乡人重，清名海郡知。沧洲存旧业，墓石有新词。春草年年绿，思君总是悲。
挽杜若洲·其二
作者：金幼孜
朝代：明

先生高世士，早岁已知名。白发悲游宦，遗文叹老成。故山秋鹤怨，宰树暮猿声。令子能传业，徵词为勒铭。
挽杨子恭先生
作者：金幼孜
朝代：明

先生清介士，抱道独深藏。傲世非关僻，潜名岂自强。山林成独往，鱼鸟自相忘。前辈风流尽，悲吟只慨慷。雅操冰同洁，高怀鹤共清。吟诗自可老，避世岂谋生。遗后铭先著，知归葬自营。九原去已远，无复见仪型。
挽杨子恭先生·其一
作者：金幼孜
朝代：明

先生清介士，抱道独深藏。傲世非关僻，潜名岂自强。山林成独往，鱼鸟自相忘。前辈风流尽，悲吟只慨慷。
挽杨子恭先生·其二
作者：金幼孜
朝代：明

雅操冰同洁，高怀鹤共清。吟诗自可老，避世岂谋生。遗后铭先著，知归葬自营。九原去已远，无复见仪型。
挽永嘉吴原范因其子翰林庶吉士吴志文之请
作者：金幼孜
朝代：明

昔人志幽独，皎皎冰玉姿。穷居阅今古，言动无愆违。力行敦孝友，耿介恒自持。箪瓢澹无虑，韦布聊栖迟。翰墨有馀暇，吟咏多新诗。怀玉匪求售，末俗宁相知。讵期溘朝露，遐逝竟莫追。乡闾增永叹，亲友含悽悲。承家幸有托，显扬方在兹。太史述潜德，千载昭铭词。
挽沈生潮
作者：金幼孜
朝代：明

气质温然玉雪清，未登弱冠巳先倾。生前总得亲知重，死后难胜祖父情。空见残书留箧笥，忍看遗骨瘗佳城。临风为尔增深慨，读罢铭文泪满缨。
挽泥田周焕英
作者：金幼孜
朝代：明

生平孝义有天知，父子情深不尽思。归骨尚存当日事，载铭空使后人悲。江湖随处曾经览，风月于今负宿期。千载高门馀庆在，况闻嗣世有佳儿。
挽礼部侍郎蒋良夫
作者：金幼孜
朝代：明

君是我同年，词林谊独全。南宫去几日，别馆已闻仙。空负严亲望，犹兴圣主怜。今朝归旅榇，惆怅惨风烟。
挽秀才黄卓母
作者：金幼孜
朝代：明

忽听传凶问，慈亲隔九原。凄凉万里恨，未报百年恩。客路经寒雪，云山望故园。临岐一相送，悲恸不堪闻。
挽苏伯厚编修
作者：金幼孜
朝代：明

先生交谊重金兰，十载同朝列从官。天禄校书知姓字，经筵进讲识衣冠。花迎旅榇春云暗，树掩铭旌暮雨寒。目送归魂招不得，忍将别酒酹江干。
挽袁君南恕
作者：金幼孜
朝代：明

平生称旷达，削迹谢浮荣。诗酒堪娱老，田园足治生。看山时览眺，闭户少逢迎。万里闻哀讣，难胜故旧情。避俗人皆弃，安贫世共遗。临风歌对酒，倚竹坐题诗。雨冷閒松榻，灯昏冷蕙帷。青山对马鬣，引领泪交颐。
挽袁君南恕·其一
作者：金幼孜
朝代：明

平生称旷达，削迹谢浮荣。诗酒堪娱老，田园足治生。看山时览眺，闭户少逢迎。万里闻哀讣，难胜故旧情。
挽袁君南恕·其二
作者：金幼孜
朝代：明

避俗人皆弃，安贫世共遗。临风歌对酒，倚竹坐题诗。雨冷閒松榻，灯昏冷蕙帷。青山对马鬣，引领泪交颐。
挽解潮夫
作者：金幼孜
朝代：明

忆昨承恩乞养归，九原一去更无期。弟兄遘难人皆惜，乡里伤心我更悲。令子已闻归旧业，故人还为著铭词。追思往事成尘梦，回首山阳泪满颐。
挽邵处士
作者：金幼孜
朝代：明

客有邵平者，风流自可人。江湖曾浪迹，泉石旧为邻。月暗梅窗夜，烟寒墓草春。南湖歌楚些，闻者欲伤神。
挽都御史邵玘
作者：金幼孜
朝代：明

绣衣屡拜渥恩浓，宪府重临位秩崇。此日威名驰列郡，昔时风采著朝中。清秋鹤化钟山月，落日猿啼浙水风。北望凤台吟楚些，可胜抆泪听哀鸿。
挽钱塘潘处士
作者：金幼孜
朝代：明

湖山旧隐最从容，诗酒闲中杖履同。总喜高年荣禄养，亲逢圣代沐褒封。辽东鹤化惊秋月，江上猿声堕晚风。令子词林久相识，为吟楚些兴无穷。
敬思亭为司业贝公赋
作者：金幼孜
朝代：明

翼翼新亭倚墓门，思亲不见每销魂。寸心独抱终天痛，永慕难酬罔极恩。陟降有时闻謦咳，荐羞犹想及生存。松楸满目馀霜露，流泽绵绵裕后昆。
文与可墨竹
作者：金幼孜
朝代：明

浓翠森森满画屏，凤毛如织长初成。月明绕屋惊飙动，彷佛蛟龙作雨声。
新正访邹侍讲偶成
作者：金幼孜
朝代：明

独骑官马踏晴沙，来访城西侍讲家。柳巷柴门成物色，菜盘椒醑入年华。西山捲幔留残雪，北阙当轩驻紫霞。久住金门成小隐，不妨诗酒寄生涯。
新秋偶兴
作者：金幼孜
朝代：明

杨柳几行疏翠，梧桐一叶飘秋。阴蛩偏响北户，早雁正度南楼。过雨渐消残暑，回飙初送早凉。捲帘独对芳树，拂席时焚好香。
新秋偶兴·其一
作者：金幼孜
朝代：明

杨柳几行疏翠，梧桐一叶飘秋。阴蛩偏响北户，早雁正度南楼。
新秋偶兴·其二
作者：金幼孜
朝代：明

过雨渐消残暑，回飙初送早凉。捲帘独对芳树，拂席时焚好香。
日省斋为驸马赵晖赋
作者：金幼孜
朝代：明

君子秉高志，夙负冰玉姿。斋居静无哗，玩习书与诗。兢兢日自省，名贤为之师。力行务忠信，跬步恐或违。讲授资劘切，宁敢怀自欺。黾勉竟朝夕，念兹复在兹。弘毅期远到，一息罔有亏。作辍或靡常，德业因以隳。况乃托戚里，忠孝实所资。嘉猷思献纳，仰图赞雍熙。作诗匪为颂，庶以效箴规。
早发兴和
作者：金幼孜
朝代：明

未晓戒严程，鸣弓度塞城。川云随地起，野火杂星明。虎旅听笳动，銮旗傍跸行。草清沙路软，浑觉马蹄轻。
早发清河
作者：金幼孜
朝代：明

海色正苍凉，龙旗拂曙光。雕戈寒映日，羽箭薄凝霜。城阙云中近，关山笛里长。天兵随杀气，万里扫搀抢。
早发白河
作者：金幼孜
朝代：明

禁营传四鼓，驱马复晨征。野旷风威重，天空月影清。冲冲杂人语，喔喔乱鸡声。敢惮劳行役，空惭负老成。
早发禽胡山
作者：金幼孜
朝代：明

六师严号令，车骑肃前征。塞月云中暗，胡尘雨后清。沙鸡随箭落，野马近人惊。咫尺闻天语，常依御辇行。
早朝写怀
作者：金幼孜
朝代：明

宵分睡正浓，忽闻鸡喔喔。强起整衣冠，明星在屋角。
春意图
作者：金幼孜
朝代：明

春阳政和煦，众卉相滋荣。名花艳秀质，丹霞濯朱英。众鸟意颇适，䧺雌相和鸣。大气流天地，物物同生成。因兹观至理，谁能契中情。
春意图
作者：金幼孜
朝代：明
体裁：古风

春阳政和煦，众卉相滋荣。名花艳秀质，丹霞濯朱英。众鸟意颇适，雄雌相和鸣。大气流天地，物物同生成。因兹观至理，谁能契中情。
春日随驾出却世偶过田家
作者：金幼孜
朝代：明

东风被原野，草木亦滋荣。脉脉泉流响，喈喈时鸟鸣。老翁扶杖出，稚子把犁耕。民俗安浮朴，熙然乐太平。遥峰落平野，小径入柴扉。雨后桑麻长，春深牛犊肥。林花轻拂帽，空翠近沾衣。惆怅蘼芜绿，天涯殊未归。
春日随驾出却世偶过田家·其一
作者：金幼孜
朝代：明

东风被原野，草木亦滋荣。脉脉泉流响，喈喈时鸟鸣。老翁扶杖出，稚子把犁耕。民俗安浮朴，熙然乐太平。
春日随驾出却世偶过田家·其二
作者：金幼孜
朝代：明

遥峰落平野，小径入柴扉。雨后桑麻长，春深牛犊肥。林花轻拂帽，空翠近沾衣。惆怅蘼芜绿，天涯殊未归。
春日随驾北征次清河（永乐八年）
作者：金幼孜
朝代：明

万乘统元戎，鸣銮出九重。暖尘生辇路，晴雪照行宫。旗影西山外，笳声落照中。书生怀脱略，须敌万夫雄。
晚出长安门偶成
作者：金幼孜
朝代：明

白发毵毵老从官，篮舆自便懒登鞍。京华久住交游少，惟有西山耐久看。
晚同杨少傅蹇夏二尚书宿田家
作者：金幼孜
朝代：明

马头瞻落日，寻宿过田家。野老欣相得，村醪不用赊。田园乐丰岁，耕牧足生涯。摇落秋将尽，因之感岁华。
晚归自玉堂偶成
作者：金幼孜
朝代：明

词林退直过昏鸦，缓辔垂鞭踏月华。风急断鸿低粉堞，天寒羸犊困柴车。谁家步幛随丝管，何处铙歌杂鼓笳。渐喜客居生意好，底须物外避諠哗。
晚次峪口
作者：金幼孜
朝代：明

逦迤从銮驭，山川记昔年。时巡重讲武，事岂在游畋。碣石东临海，居庸北枕燕。帝京浑咫尺，王气满中天。
晚次白河
作者：金幼孜
朝代：明

日晚白河上，千官向此留。天光临御幄，云气护宸旒。柳外轮蹄集，山头猎火收。故人同寝食，夜语独绸缪。
望晴
作者：金幼孜
朝代：明

日晏云开欲放晴，忽闻乾鹊树间鸣。屡占檐溜停馀滴，且向閒阶散闷行。
朝回独坐忆幼男武安
作者：金幼孜
朝代：明

每日朝回对板扉，一回相忆一回悲。阶前独步寻行迹，犹想牵衣似昔时。语笑常时近我傍，为宽怀抱解愁肠。每从膝下供茶果，时向灯前劝酒觞。秀目宽眉骨格高，短衫窄袖小绒绦。阶前恁地趋跄好，来往人称是凤毛。
朝回独坐忆幼男武安·其一
作者：金幼孜
朝代：明

每日朝回对板扉，一回相忆一回悲。阶前独步寻行迹，犹想牵衣似昔时。
朝回独坐忆幼男武安·其三
作者：金幼孜
朝代：明

秀目宽眉骨格高，短衫窄袖小绒绦。阶前恁地趋跄好，来往人称是凤毛。
朝回独坐忆幼男武安·其二
作者：金幼孜
朝代：明

语笑常时近我傍，为宽怀抱解愁肠。每从膝下供茶果，时向灯前劝酒觞。
朴斋为给事赵文金赋
作者：金幼孜
朝代：明

唐虞世已远，古道迷荆榛。颓波逝不返，淳风荡无垠。绮纨尚美䴡，布帛何足珍。良烹侈玉食，菽粟难并论。太朴日已散，弥文灭其真。赵君抱冲素，持守思益敦。笃行合前轨，秉志期忠纯。清光迩禁闼，载笔联紫宸。谠言怀激切，至诚谅斯存。王风被寰宇，礼乐在弥纶。永期赞隆治，薄俗斯还淳。
朴斋为给事赵文金赋
作者：金幼孜
朝代：明
体裁：古风

唐虞世已远，古道迷荆榛。颓波逝不返，淳风荡无垠。绮纨尚美丽，布帛何足珍。良烹侈玉食，菽粟难并论。太朴日已散，弥文灭其真。赵君抱冲素，持守思益敦。笃行合前轨，秉志期忠纯。清光迩禁闼，载笔联紫宸。谠言怀激切，至诚谅斯存。王风被寰宇，礼乐在弥纶。永期赞隆治，薄俗斯还淳。
杂画为师尚书逵赋 其一 双清松鹤
作者：金幼孜
朝代：明

脩翎如雪自飘飘，饮啄寻常不受招。野阔天高秋万里，长鸣直欲上青霄。
杂画为师尚书逵赋 其三 竹雪山鹊
作者：金幼孜
朝代：明

雪满琼林冻不开，数竿如玉立崔嵬。闭门尽日无人到，山鹊一双飞下来。
杂画为师尚书逵赋 其二 梅雪金鸡
作者：金幼孜
朝代：明

扶桑浴日梦初醒，天上曾闻送好声。却爱羽毛成五色，梅花照影雪初晴。
杂画为师尚书逵赋 其五 聚禽图
作者：金幼孜
朝代：明

绛桃枝上雨初晴，相唤相呼更有情。上林千树花如锦，好向朝阳杂凤声。
杂画为师尚书逵赋 其四 牧马图
作者：金幼孜
朝代：明

骅骝騕䮍并传闻，牝牡骊黄竟莫分。圣代只今多入贡，大宛龙种动成群。
杂画为师尚书逵赋 其四 牧马图
作者：金幼孜
朝代：明
体裁：七言绝句

骅骝騕袅并传闻，牝牡骊黄竟莫分。圣代只今多入贡，大宛龙种动成群。
杂画为师尚书逵赋·双清松鹤
作者：金幼孜
朝代：明

脩翎如雪自飘飘，饮啄寻常不受招。野阔天高秋万里，长鸣直欲上青霄。扶桑浴日梦初醒，天上曾闻送好声。却爱羽毛成五色，梅花照影雪初晴。雪满琼林冻不开，数竿如玉立崔嵬。闭门尽日无人到，山鹊一双飞下来。骅骝騕䮍并传闻，牝牡骊黄竟莫分。圣代只今多入贡，大宛龙种动成群。绛桃枝上雨初晴，相唤相呼更有情。上林千树花如锦，好向朝阳杂凤声。
杏园春晚图为李士文赋
作者：金幼孜
朝代：明

种来看渐满，千树已成林。向晓云霞重，方春雨露深。闭门容虎卧，把卷听莺吟。结实长收谷，谁知植德心。
松筠轩为章仕颙作
作者：金幼孜
朝代：明

旧住城东二亩宅，种来松竹长偏成。每疑苍雪檐间落，时有凉风座上生。长日持杯看凤舞，清宵隐几听龙鸣。向来数学名尤盛，深识先天造化情。
松鹤为刑部主事刘敩赋
作者：金幼孜
朝代：明

老气峥嵘不可羁，苍松白石旧相依。海霞暖护丹砂顶，山月寒生白雪衣。赤壁当年曾入梦，青田此日独来归。也知骨格非凡种，为尔摩挲思欲飞。
枯荷鹡鸰
作者：金幼孜
朝代：明

林塘秋尽水波寒，荷叶无声半已残。日暮鹡鸰栖不起，藕花深处露漙漙。
梁叔庄墨竹
作者：金幼孜
朝代：明

别馆多幽思，萧萧玉几竿。玄云动苍石，飞翠拂清湍。雨露资涵育，冰霜慎保完。莫忘君子意，抚玩有馀欢。
梅所诗
作者：金幼孜
朝代：明
体裁：古风

君子谢时好，幽居恒晏如。开轩种梅树，宛若临西湖。托根既得所，不受纤尘污。岁寒濯冰雪，粲粲明肌肤。幽芳袭图史，疏影交座隅。于焉企高洁，澹泊聊自娱。一朝领文教，中道异所趋。梦寐二十载，延想徒踟蹰。素心谅可托，白首期不渝。他时幸归老，庶以返其初。
梅所诗
作者：金幼孜
朝代：明

君子谢时好，幽居恒晏如。开轩种梅树，宛若临西湖。托根既得所，不受纤尘污。岁寒濯冰雪，粲粲明肌肤。幽芳袭图史，疏影交座隅。於焉企高洁，澹泊聊自娱。一朝领文教，中道异所趋。梦寐二十载，延想徒踟蹰。素心谅可托，白首期不渝。他时幸归老，庶以返其初。
梅窗为教授金原祺赋
作者：金幼孜
朝代：明

严冬闭云阴，众卉各摧折。瑶树粲佳花，绰约凌冰雪。君子秉文教，终岁擅高洁。岂期谢春荣，所志坚晚节。觞咏日逍遥，琴书足娱悦。愿言保贞姿，庶以绍先烈。
槐阴书屋为姚少师乃子赋
作者：金幼孜
朝代：明

种来槐树碧森森，高覆茅斋十亩阴。积翠满庭侵缥帙，清风入座濯鸣琴。盍簪时有衣冠集，闭户不闻车马音。壮志穷经知有待，沉潜须识古人心。
次万全
作者：金幼孜
朝代：明

画戟雕戈映晚天，辕门尽日鼓喧阗。御前视草冰生砚，帐下题诗雪满毡。楼堞平空开朔漠，关门斗绝锁胡烟。六军坐睹旄头落，何待阴山羽檄传。
次少师姚广孝禁体雪诗韵
作者：金幼孜
朝代：明

江空岁晏天作雪，滕六先驱势逾裂。同云惨淡始异色，眼底纷纭忽惊瞥。山川高下渐堆积，东西岐路那分截。晨光炫烂隐乌彩，夕景微茫封蚁垤。上林千树夐相宜，九重双阙何殊别。金河水浅凝不流，玉碗无声冻先结。满城泥滑马蹄深，空院香清鸟声绝。不闻窗外林叶声，时听阶头竹枝折。联翩乱洒入衣袖，宛转斜窥投隙穴。拂槛穿云去复来，随风带雨吹还灭。书生把卷惬清妍，红女停针愁凛冽。貂裘翠被未觉温，火井汤泉那复热。棹回剡曲发佳兴，词传郢客停歌舌。淮阴破敌誇神速，渤海思家叹骚屑。知公素有冰蘖声，岁寒不变青松节。梁园赋就笔屡呵，石鼎新烹水微咽。腊前预喜兆丰年，潜祛螟螣消馀孽。阴阳顺序民物和，昭锡异瑞天心悦。嗟予才薄惭蹇塞，十年载笔词臣列。捐躯报国誓匪他，长秉忠诚心似铁。朝回看雪天上来，属和长歌资一吷。
次归化甸
作者：金幼孜
朝代：明

御前传檄罢，歇马卸鞍鞯。日落双旌晚，云开万幕连。边声回朔吹，尘色蔽胡天。敌忾心犹切，长歌北伐篇。
次怀来
作者：金幼孜
朝代：明

羽檄通宵急，行宫出每迟。
漏声催鼓角，月影上旌旗。
风逐天香近，星随斗枋移。
中军严宿卫，传警尽熊罴。
次怀来
作者：金幼孜
朝代：明

羽檄通宵急，行宫出每迟。漏声催鼓角，月影上旌旗。风逐天香近，星随斗柄移。中军严宿卫，传警尽熊罴。
次曾侍讲对雪
作者：金幼孜
朝代：明

北风作雪试寒冬，远近飘飖未觉重。禁苑鹤回迷玉树，长天雁落避遥峰。偏宜映字临书卷，不畏冲寒候早钟。最是玉堂清致好，煮茶高咏独从容。落雪如花属莫冬，关河万里白重重。飞花乱点城边树，积素遥遮海上峰。双阙尘消清辇道，九城月淡度疏钟。平生心事应如许，肯与春光斗冶容。
次曾侍讲对雪·其一
作者：金幼孜
朝代：明

北风作雪试寒冬，远近飘飖未觉重。禁苑鹤回迷玉树，长天雁落避遥峰。偏宜映字临书卷，不畏冲寒候早钟。最是玉堂清致好，煮茶高咏独从容。
次曾侍讲对雪·其二
作者：金幼孜
朝代：明

落雪如花属莫冬，关河万里白重重。飞花乱点城边树，积素遥遮海上峰。双阙尘消清辇道，九城月淡度疏钟。平生心事应如许，肯与春光斗冶容。
次永安甸（即三汊口）
作者：金幼孜
朝代：明

大幕尘清虏气摧，六师奏凯六龙回。妖氛扫地旄头灭，御气浮空雉尾来。武帐平临天汉回，戍楼遥傍朔云开。行人笑指京华近，北望红云拥上台。
次永安甸（即三汊口）
作者：金幼孜
朝代：明
体裁：七言律诗

大幕尘清虏气摧，六师奏凯六龙回。妖氛扫地旄头灭，御气浮空雉尾来。武帐平临天汉迥，戍楼遥傍朔云开。行人笑指京华近，北望红云拥上台。
次用之梁赞善人日观驾之作
作者：金幼孜
朝代：明

森森羽卫肃清晨，扈跸千官候紫宸。旗拥交龙收宿雨，辇随丹凤辗轻尘。三阳应候频占岁，七日宜晴自可人。极知圣德同天运，万汇从兹又一新。朝罢金舆出建章，庆云五采绚晨光。霓旌拂树开仙跸，宝马穿花散御香。金水绕梁初泛绿，仙醪贮瓮尚封黄。镐京侍宴沾恩泽，独对南山献寿觞。幄殿当中锦绣开，千官先进紫霞杯。花间合乐晴云度，柳下停銮昼漏催。日丽綵筵金作屋，云回宝仗玉为台。东风澹荡春先到，已有阳和遍九垓。万乘行春展豫游，忝从载笔荷恩休。碧桃花重偏迎辇，御柳寒轻不入裘。天香尽日随冠盖，佳气无时近冕旒。闻道故人歌咏好，诗成先拟进瀛洲。
次用之梁赞善人日观驾之作·其一
作者：金幼孜
朝代：明

森森羽卫肃清晨，扈跸千官候紫宸。旗拥交龙收宿雨，辇随丹凤辗轻尘。三阳应候频占岁，七日宜晴自可人。极知圣德同天运，万汇从兹又一新。
次用之梁赞善人日观驾之作·其三
作者：金幼孜
朝代：明

幄殿当中锦绣开，千官先进紫霞杯。花间合乐晴云度，柳下停銮昼漏催。日丽綵筵金作屋，云回宝仗玉为台。东风澹荡春先到，已有阳和遍九垓。
次用之梁赞善人日观驾之作·其二
作者：金幼孜
朝代：明

朝罢金舆出建章，庆云五采绚晨光。霓旌拂树开仙跸，宝马穿花散御香。金水绕梁初泛绿，仙醪贮瓮尚封黄。镐京侍宴沾恩泽，独对南山献寿觞。
次用之梁赞善人日观驾之作·其四
作者：金幼孜
朝代：明

万乘行春展豫游，忝从载笔荷恩休。碧桃花重偏迎辇，御柳寒轻不入裘。天香尽日随冠盖，佳气无时近冕旒。闻道故人歌咏好，诗成先拟进瀛洲。
次祭酒胡公移居禁城之西韵
作者：金幼孜
朝代：明

编茆为屋竹为门，咫尺严城隔市喧。五夜珂声花外散，九霄旗影日边屯。行寻紫陌添诗兴，坐对高槐注酒尊。自昔市朝多吏隐，不须更羡浣花村。小径新开长土花，数椽茅屋静无哗。窗前午转闻啼鸟，墙角晴来数斗蜗。一榻安身那有累，十年为客自成家。词林退食无馀事，日日相过问煮茶。抱朴谁言拙似鸠，官閒十载遂优游。兴来酌酒不成醉，老去吟诗苦未休。野马随风窗外过，茶烟飏日鬓边浮。他年倘遂归田计，有约东山访旧丘。疏槐凉雨晓来过，短服新裁试越罗。长日闭门人事少，清风满榻绿阴多。退朝只想寻韦曲，投老犹思赋茧窝。共喜卜居成物色，满怀诗思近如何。
次祭酒胡公移居禁城之西韵·其一
作者：金幼孜
朝代：明

编茆为屋竹为门，咫尺严城隔市喧。五夜珂声花外散，九霄旗影日边屯。行寻紫陌添诗兴，坐对高槐注酒尊。自昔市朝多吏隐，不须更羡浣花村。
次祭酒胡公移居禁城之西韵·其三
作者：金幼孜
朝代：明

抱朴谁言拙似鸠，官閒十载遂优游。兴来酌酒不成醉，老去吟诗苦未休。野马随风窗外过，茶烟飏日鬓边浮。他年倘遂归田计，有约东山访旧丘。
次祭酒胡公移居禁城之西韵·其二
作者：金幼孜
朝代：明

小径新开长土花，数椽茅屋静无哗。窗前午转闻啼鸟，墙角晴来数斗蜗。一榻安身那有累，十年为客自成家。词林退食无馀事，日日相过问煮茶。
次祭酒胡公移居禁城之西韵·其四
作者：金幼孜
朝代：明

疏槐凉雨晓来过，短服新裁试越罗。长日闭门人事少，清风满榻绿阴多。退朝只想寻韦曲，投老犹思赋茧窝。共喜卜居成物色，满怀诗思近如何。
次罗修撰元旦纪事
作者：金幼孜
朝代：明

漏声未彻禁钟催，绛阙熹微曙色开。仙乐近从三殿出，香烟还傍九霄来。西山王气连蓬岛，南极恩光被草莱。此日履端同献寿，阳春属和羡多才。
次胡祭酒元日早朝
作者：金幼孜
朝代：明

未明卤簿已先陈，凤盖鸾旗五色新。银烛影含双阙晓，箫韶声合九重春。金函奉表来群辟，卉服随朝进远人。共祝尧年歌圣德，燕南万里净风尘。
次若思胡祭酒立春日早朝
作者：金幼孜
朝代：明

客里残年逢立春，清宵待漏拜枫宸。玉阶旗影飘晴雪，驰道珂声动紫尘。綵燕斗簪幡胜好，芹芽试簇菜盘新。銮舆暂退闻呼唤，赐宴先传及近臣。
次许鸣鹤至日韵
作者：金幼孜
朝代：明

初阳隐隐动微和，卜岁占云竟若何。天近九重香雾暖，日回万井瑞烟多。北来旅寓随萍梗，南望乡山隔薜萝。共沐圣朝恩渥重，且须对酒一高歌。
次邹侍讲夜坐即事
作者：金幼孜
朝代：明

掩卷坐清宵，围炉拥敝貂。捲帘寒易入，汲水冻难消。人静传疏漏，庭虚度急飙。夜阑传北斗，天路正逍遥。
次韵寄祭酒胡公若思盖嘲之也
作者：金幼孜
朝代：明

老去襟怀谁与开，喜闻燕子及春回。旧书祇课诸孙读，新酿时逢好客来。稠叠敢忘知己赠，经纶浪许后生材。一自西江归卧病，几从天上望蓬莱。
次韵答孙孟修
作者：金幼孜
朝代：明

蚤岁词华迈等流，名家知子独才优。芝兰玉树推诸谢，碧嶂清江数二刘。窗下萤光长照夜，客边鲈鲙屡逢秋。胸怀已觉吞云梦，踪迹于今半九州。朝朝禁苑接群贤，日影那能复计砖。昼永玉堂频视草，夜寒金殿每分莲。敢誇词藻三王后，谁识文章两汉前。千里独劳诗远赠，骊珠万斛照华笺。蓬莱紫殿压金鳌，簪笔时常近节旄。红日迥浮仙掌动，綵云深拥御筵高。娱情翰墨知吾子，叨禄词垣愧我曹。几度归来清夜永，天香细细染宫袍。故园松菊未全荒，桑梓遥瞻雨露芳。自愧青绫严内直，长怀白发在高堂。文名敢拟追先汉，诗律谁当继盛唐。江海羡君才独健，赠来珠玉夜生光。儒官列职侍东曹，宦辙驰驱敢惮劳。载笔屡登金兽闼，承恩多赐锦雕袍。不栽县令门前柳，惯看仙人洞里桃。自是南州多俊杰，剑光还射斗牛高。
次韵答孙孟修·其一
作者：金幼孜
朝代：明

蚤岁词华迈等流，名家知子独才优。芝兰玉树推诸谢，碧嶂清江数二刘。窗下萤光长照夜，客边鲈鲙屡逢秋。胸怀已觉吞云梦，踪迹于今半九州。
次韵答孙孟修·其三
作者：金幼孜
朝代：明

蓬莱紫殿压金鳌，簪笔时常近节旄。红日迥浮仙掌动，綵云深拥御筵高。娱情翰墨知吾子，叨禄词垣愧我曹。几度归来清夜永，天香细细染宫袍。
次韵答孙孟修·其二
作者：金幼孜
朝代：明

朝朝禁苑接群贤，日影那能复计砖。昼永玉堂频视草，夜寒金殿每分莲。敢誇词藻三王后，谁识文章两汉前。千里独劳诗远赠，骊珠万斛照华笺。
次韵答孙孟修·其五
作者：金幼孜
朝代：明

儒官列职侍东曹，宦辙驰驱敢惮劳。载笔屡登金兽闼，承恩多赐锦雕袍。不栽县令门前柳，惯看仙人洞里桃。自是南州多俊杰，剑光还射斗牛高。
次韵答孙孟修·其四
作者：金幼孜
朝代：明

故园松菊未全荒，桑梓遥瞻雨露芳。自愧青绫严内直，长怀白发在高堂。文名敢拟追先汉，诗律谁当继盛唐。江海羡君才独健，赠来珠玉夜生光。
正月十四夕黄侍读宗豫请赏莲花灯光大胡公席上有咏走笔属和之
作者：金幼孜
朝代：明

艳质娉婷巧制裁，琼葩高下一时开。偏宜午夜瑶池看，绝胜当年玉井栽。绛幕斜分霞影乱，画帘低引月华来。金吾此夕知无禁，颠倒何妨累百杯。
洪厓山房歌为祭酒胡公作
作者：金幼孜
朝代：明

我闻洪厓山水好，往往思之不能到。今君却忆洪厓山，欲结茅庐傍幽岛。画图点染写深思，数来邀我题新诗。展图试觅幽栖处，洪厓千仞凌空垂。洞口寒云杳莫分，石桥流水长潺湲。閒来或有渔樵到，尽日那闻鸡犬喧。丹霞碧树连幽嶂，翠壁青林更萧爽。落花啼鸟自四时，芝草琅玕日应长。君家玉峡我故乡，几年卜居来豫章。城中地窄少耕种，唯有图书堆满床。忆昨射策辞乡县，承恩数上黄金殿。玉堂视草袖天香，花里迎銮侍清宴。朅来扈从金台北，载笔还为两京客。渐觉奔驰筋力衰，才过五十头俱白。西山峨峨江水深，怅望洪厓违宿心。咏归未有陶潜赋，招隐空怀桂树吟。嗟我平生慕幽雅，亦欲移居玉山下。苍松翠竹不用栽，石田野圃宁须借。几时诏许乞身閒，共脱朝簪寻故山。预约洪厓结茅屋，江上扁舟相往还。
济美堂为郭郎中鼎贞题
作者：金幼孜
朝代：明

故家世系出汾阳，数百年来倍有光。门外青山馀黛色，屋边乔木老风霜。传家自信诗书美，启后方知庆泽长。回首东梅溪上路，至今簪笏照高堂。
浦云楼为罗宗器赋
作者：金幼孜
朝代：明

豫章有佳士，磊落超常流。久居厌諠杂，复此构崇楼。突兀倚云表，翚飞凌斗牛。绮窗间疏牖，灏气相荡浮。西山与南浦，景物澹以幽。朝登发佳兴，夕览舒烦忧。宾朋日来往，歌咏同倡酬。临风操猗兰，拂席看吴钩。閒来诵坟典，子史兼穷搜。岂惟绍先绪，实以光前脩。昨者来京国，感子意绸缪。索我题佳句，未能为淹留。离思郁中肠，倏已及高秋。谩兹托缣素，写怀寄沧洲。他时倘归老，尚期寻旧游。
清白堂为杨庶子赋
作者：金幼孜
朝代：明

关西昔华胄，太尉古名臣。直节照简册，清风动冠绅。遂令千载下，流光播无垠。伟哉建安？，阀阅何嶙峋。夫子负杰特，学术孰与伦。蜚声起庠序，高步凌风云。决科振场屋，射策登紫宸。词垣清切地，列职逾十春。瞻依近日月，蒙被恩宠新。从容念先训，所志在忠勤。于焉揭华扁，文藻䴡青旻。左右列图史，退休时讨论。庭空绝私谒，来往稀回轮。兢兢慎操履，栗栗保贞纯。冰壶湛秋月，玉雪含幽芬。匪图淑来裔，庶以希前人。蹇予沗侍从，托交谊弥敦。耿耿怀补报，恒恐贻缁磷。登堂仰休闻，企瞻愧后尘。作诗写衷曲，聊以申同寅。
清白堂为杨庶子赋
作者：金幼孜
朝代：明
体裁：古风

关西昔华胄，太尉古名臣。直节照简册，清风动冠绅。遂令千载下，流光播无垠。伟哉建安�，阀阅何嶙峋。夫子负杰特，学术孰与伦。蜚声起庠序，高步凌风云。决科振场屋，射策登紫宸。词垣清切地，列职逾十春。瞻依近日月，蒙被恩宠新。从容念先训，所志在忠勤。于焉揭华扁，文藻丽青旻。左右列图史，退休时讨论。庭空绝私谒，来往稀回轮。兢兢慎操履，栗栗保贞纯。冰壶湛秋月，玉雪含幽芬。匪图淑来裔，庶以希前人。蹇予沗侍从，托交谊弥敦。耿耿怀补报，恒恐贻缁磷。登堂仰休闻，企瞻愧后尘。作诗写衷曲，聊以申同寅。
湖山佳趣为黄博士赋
作者：金幼孜
朝代：明

屏迹慕閒旷，素有高世姿。结茅谢尘鞅，澹然心自怡。湖光涵几席，山色临书帷。游鱼戏文藻，好鸟鸣高枝。横琴芳树下，濯足清涧湄。开樽酌美酒，挥毫赋新诗。缅怀百年内，谁复同襟期。一朝际休运，忽与云壑辞。荐书达名姓，文采何陆离。昨来居太学，横经拥皋比。群才资乐育，讲授忘渴饥。出处谅不偶，隐显固有时。相期贵努力，补报方在兹。他年谢簪绂，庶以慰心思。
牧牛图为师尚书题
作者：金幼孜
朝代：明

日出骑牛去，日暮遂牛归。年丰耕作好，食饱望牛肥。
狮子歌
作者：金幼孜
朝代：明

圣皇御天弘庙略，敷宣鸿化昭礼乐。登庸俊贤亲简擢，河清海晏雨旸若。民物熙熙遂耕凿，奇祥异瑞叠昭灼。朝野颂声相继作，封疆视古益恢拓。幅？相距何寥廓，东穷扶桑南海角。西涉流沙北荒漠，山梯海航日联络。玉帛筐篚纷交错，侏？椎卉相唯诺。奔走贡献填郊郭，金天之西路绵邈。粤有神兽匿深壑，非熊非罴亦非駮。咆哮一声震崖㟧，曰为狮子何卓荦。百兽见之遁且却，象犀虎豹狸与貉。伏地脑裂俟其玃，西人致之脱羁缚。载之雕阑覆以幄，雄风长云相拂掠。远逾流沙度河朔，黄金台前霜正落。五云辉辉映楼阁，觚棱晓月明金爵。阊阖九重方启钥，远人致词甚敦朴。薄贡远物效勤悫，毛为黄茸光濯濯。两目晶荧惊电烁，铜头铁䈥纷荦确。奋髯吐舌耸龈腭，尾大如斗何挥霍。轩然猛气如欲搏，左顾右盻喜而跃。衣袂日月荣恩渥，疏涤雨露远氛浊。饱食紫芝谢丛薄，瑶圃琼林以为托。乃知圣皇德至博，同仁一视靡厚薄。声教所暨如橐籥，指挥万国在掌握。威服强梗慑暴恶，迩安远怀遵约束。神功巍峨等山岳，小臣献诗愧雕琢，万岁千秋歌永乐。
狮子歌
作者：金幼孜
朝代：明
体裁：古风

圣皇御天弘庙略，敷宣鸿化昭礼乐。登庸俊贤亲简擢，河清海晏雨旸若。民物熙熙遂耕凿，奇祥异瑞叠昭灼。朝野颂声相继作，封疆视古益恢拓。幅�相距何寥廓，东穷扶桑南海角。西涉流沙北荒漠，山梯海航日联络。玉帛筐篚纷交错，侏�椎卉相唯诺。奔走贡献填郊郭，金天之西路绵邈。粤有神兽匿深壑，非熊非罴亦非駮。咆哮一声震崖㟧，曰为狮子何卓荦。百兽见之遁且却，象犀虎豹狸与貉。伏地脑裂俟其玃，西人致之脱羁缚。载之雕阑覆以幄，雄风长云相拂掠。远逾流沙度河朔，黄金台前霜正落。五云辉辉映楼阁，觚棱晓月明金爵。阊阖九重方启钥，远人致词甚敦朴。薄贡远物效勤悫，毛为黄茸光濯濯。两目晶荧惊电烁，铜头铁䈥纷荦确。奋髯吐舌耸龈腭，尾大如斗何挥霍。轩然猛气如欲搏，左顾右盻喜而跃。衣袂日月荣恩渥，疏涤雨露远氛浊。饱食紫芝谢丛薄，瑶圃琼林以为托。乃知圣皇德至博，同仁一视靡厚薄。声教所暨如橐籥，指挥万国在掌握。威服强梗慑暴恶，迩安远怀遵约束。神功巍峨等山岳，小臣献诗愧雕琢，万岁千秋歌永乐。
玉堂晚出
作者：金幼孜
朝代：明

玉堂初罢直，缓步散鸣珂。城阙日将暮，河桥风更多。岁华渐摇落，人事易蹉跎。未有田园计，谋生将柰何。
王学士直求赋五杏图赠蒋院判
作者：金幼孜
朝代：明

蒋君高谊复何如，种德惟看杏绕庐。绿叶晴云遮锦幄，繁花疏雨荐庭除。心同董奉多阴骘，学究河间有著书。此日故人酬厚意，画图千载重璠玙。
瑞兔
作者：金幼孜
朝代：明

圣皇一德膺天命，省方巡守因时令。维兹灵兔表瑞徵，一色玄肤如玉瑩。毫端纯洁明且净，回身滃若玄云凝。目光点漆微开镜，黑毳毵毵烱相映。锋棱矫矫塞逾劲，意气直与秋空迥。适当玄冥司斗方，乃有此兔色纯正。贡来玉阶朝万乘，百辟抃舞欢呼竞。抚摩驯扰有异性，白麟朱雁安足胜。奇哉此兔遭荣幸，沐浴膏泽为灵应。瑶圃嬉游谁与并，小臣拜睹形歌咏，万岁千秋颂神圣。
瑞兔
作者：金幼孜
朝代：明
体裁：古风

圣皇一德膺天命，省方巡守因时令。维兹灵兔表瑞徵，一色玄肤如玉莹。毫端纯洁明且净，回身滃若玄云凝。目光点漆微开镜，黑毳毵毵烱相映。锋棱矫矫塞逾劲，意气直与秋空迥。适当玄冥司斗方，乃有此兔色纯正。贡来玉阶朝万乘，百辟抃舞欢呼竞。抚摩驯扰有异性，白麟朱雁安足胜。奇哉此兔遭荣幸，沐浴膏泽为灵应。瑶圃嬉游谁与并，小臣拜睹形歌咏，万岁千秋颂神圣。
瑞应甘露诗
作者：金幼孜
朝代：明
体裁：古风

圣皇御宇四海清，际天极地俱来庭。诞敷德教及遐迩，重熙景运昭文明。九重端拱成至治，恩泽汪洋悉沾被。至和薰蒸盈两间，上瑞奇祥日相继。永乐己亥维仲冬，天乳明润当太空。孝陵峨峨霄汉上，甘露又降松柏中。弥柯布叶总醲郁，绚彩流光满山谷。遥看宛若缀蠙蛛，近睹犹如屑琼玉。千林万树动晴辉，天风吹香袭人衣。絪缊本是和气结，璀璨不逐朝阳晞。数日霏微亘朝夕，湛湛瀼瀼厚愈积。天酒空闻自古传，神浆始向今时得。臣民庆抃传京师，东宫采撷心更怡。玉壶盛取献天子，囊以文锦登丹墀。金门洞开赡黼扆，龙颜悦怿称绝美。当殿传宣赐近臣，满朝动色怀深喜。须臾分赐遍得尝，全觉饴饧难比方。岂犹心神益清爽，顿使疲薾臻平康。臣闻桢祥不易致，萃美凝英逢盛世。圣德巍巍治道隆，灵贶骈蕃出天意。庆云焕耀映皇都，寿星夜粲天南隅。瑞光郁郁成五色，弥满宫城绕帝居。嘉禾瑞麦纷薿薿，麒麟驺虞灵囿里。京树乌翔色似霜，仙井泉流甘若醴。还看玉兔贡紫宸，毛质漆黑诚可珍。煌煌瑞牒难备录，又见甘露来兹辰。皇心乾乾尚谦抑，德配轩尧与天一。上帝景命重眷顾，太祖神灵永昭格。小臣拜进甘露篇，嵩呼蹈舞玉阶前。皇图圣寿同天地，陛下鸿名万古传。
瑞应甘露诗
作者：金幼孜
朝代：明

圣皇御宇四海清，际天极地俱来庭。诞敷德教及遐迩，重熙景运昭文明。九重端拱成至治，恩泽汪洋悉沾被。至和薰蒸盈两间，上瑞奇祥日相继。永乐已亥维仲冬，天乳明润当太空。孝陵峨峨霄汉上，甘露又降松柏中。弥柯布叶总醲郁，绚彩流光满山谷。遥看宛若缀蠙蛛，近睹犹如屑琼玉。千林万树动晴辉，天风吹香袭人衣。絪缊本是和气结，璀璨不逐朝阳晞。数日霏微亘朝夕，湛湛瀼瀼厚愈积。天酒空闻自古传，神浆始向今时得。臣民庆抃传京师，东宫采撷心更怡。玉壶盛取献天子，囊以文锦登丹墀。金门洞开赡黼扆，龙颜悦怿称绝美。当殿传宣赐近臣，满朝动色怀深喜。须臾分赐遍得尝，全觉饴饧难比方。岂犹心神益清爽，顿使疲薾臻平康。臣闻桢祥不易致，萃美凝英逢盛世。圣德巍巍治道隆，灵贶骈蕃出天意。庆云焕耀映皇都，寿星夜粲天南隅。瑞光郁郁成五色，弥满宫城绕帝居。嘉禾瑞麦纷薿薿，麒麟驺虞灵囿里。京树乌翔色似霜，仙井泉流甘若醴。还看玉兔贡紫宸，毛质漆黑诚可珍。煌煌瑞牒难备录，又见甘露来兹辰。皇心乾乾尚谦抑，德配轩尧与天一。上帝景命重眷顾，太祖神灵永昭格。小臣拜进甘露篇，嵩呼蹈舞玉阶前。皇图圣寿同天地，陛下鸿名万古传。
瑞应白乌诗
作者：金幼孜
朝代：明

圣皇端拱致雍熙，远贡祥乌自海涯。素质晶荧疑缀雪，奇姿净洁胜凝脂。藏辉雅称栖琼岛，映日还宜傍玉墀。幸际升平瞻上瑞，虞廷堪比凤来仪。仁鸟呈祥特赐观，玉阶抃舞集千官。霜毫一色逾瑶鹤，玉羽双明掩素鸾。五夜崇光生绛阙，清晨喜气溢朝端。吾皇福寿同天地，仰祝鸿图万世安。
瑞应白乌诗·其一
作者：金幼孜
朝代：明

圣皇端拱致雍熙，远贡祥乌自海涯。素质晶荧疑缀雪，奇姿净洁胜凝脂。藏辉雅称栖琼岛，映日还宜傍玉墀。幸际升平瞻上瑞，虞廷堪比凤来仪。
瑞应白乌诗·其二
作者：金幼孜
朝代：明

仁鸟呈祥特赐观，玉阶抃舞集千官。霜毫一色逾瑶鹤，玉羽双明掩素鸾。五夜崇光生绛阙，清晨喜气溢朝端。吾皇福寿同天地，仰祝鸿图万世安。
瑞雪应制诗
作者：金幼孜
朝代：明

圣君御统绍先皇，恩德覃施及万方。序属嘉平融瑞气，时逢大雪散祥光。初惊洒地蠙珠集，忽讶漫空粉絮飏。尽夕玉阶辉皎月，凌朝苑树炫初阳。山川漫汗疑连缟，城阙玲珑拟截肪。晃耀神京围玉垒，晶荧宫井冻银床。中天霁景浮琼岛，大地欢声彻庙堂。政喜寰区消疠孽，预知年谷兆丰穰。九重错落颁宸藻，百辟追趋献寿觞。此日赓歌同舜禹，太平致治迈尧汤。武功文德谋猷远，圣子神孙宝历昌。愿效嵩呼歌悃款，千秋万岁颂时康。
瑞雪诗
作者：金幼孜
朝代：明

盛业开千祀，皇威肃万方。一阳初届候，三白已呈祥。尽夕迷蟾影，连朝隐旭光。铺桥明螮蝀，覆瓦失鸳鸯。辇路琼瑶衬，朝宫宝玉妆。轻盈飘广陌，宛转度回廊。川岳同高下，乾坤接混茫。斗奇宫树侧，呈巧御阶傍。帘捲琪花湿，车行缟带长。雕楹斜点染，绣槛远悠扬。重压虬松偃，深埋虎石藏。联翩沾几席，散漫集琼珰。沛泽滋群品，氛埃净八荒。从天消瘴疠，入地殄螟蝗。百辟欢逾洽，三农喜莫当。九重颁圣制，五彩焕天章。宗社鸿图远，朝廷运祚昌。作诗歌圣德，永世绍虞唐。
生菜为神乐观道者作
作者：金幼孜
朝代：明

手种青蔬不用锄，白云为圃自芬敷。南郊夜宿邀同饭，却忆清斋味有馀。
甥光烈自蔚州归喜而赋此
作者：金幼孜
朝代：明

昨夜灯花结，今朝喜鹊声。忽闻行李至，忧思一时平。关塞聊须到，山川记此行。壮游真不薄，期尔早知名。
白莲为乐舞生赋
作者：金幼孜
朝代：明

秋水清涵白玉盘，露华净洗镜光寒。几回欲载吹箫侣，共向瑶池月下看。
白鹤山房为学士杨公赋
作者：金幼孜
朝代：明

白鹤之山高插天，盘盘先垄翳苍烟。凌云古木千章合，映日灵芝五色鲜。清白远传簪笏在，诗书今见子孙贤。知君感遇恩尤厚，好勒封碑树墓田。
百日怀幼子武安
作者：金幼孜
朝代：明

尔亡忽百日，无日不念尔。行想尔追随，坐想尔游戏。食想尔同桉，卧想尔同被。清晨送我朝，未晚候我归。逢迎与应荅，无不解人意。如何遽夭阏，长往隔人世。悲号彻上苍，抱痛切肝肺。骨肉恩谊深，谁能即捐弃。
皆山轩为太仆寺丞吴性泉赋
作者：金幼孜
朝代：明

滁上幽居尽日閒，捲帘面面对青山。烟中树色自远近，天际浮云时往还。酒醒闻莺过别墅，兴来洗马坐松间。故知吏隐多真率，何日相从一解颜。
瞻松阁
作者：金幼孜
朝代：明

严陵有陈氏，弟昆惟三人。伯也嗣先绪，理家俭且勤。仲也笃问学，起家列朝绅。季也钟友爱，器宇温且淳。三人心不异，夙昔均孝亲。亲殁知几载，至今衔酸辛。伯也怀永慕，种松绕孤坟。坟前构高阁，繁阴蔽青云。朝望松与对，暮处松为邻。松间日来往，重壤贲九原。时祭陈俎豆，謦欬若有闻。风声起悽怆，雨露秋复春。亲去日已远，子怀难重陈。但使松益茂，爱护崇本根。世世勿剪伐，永远扬清芬。
礼部新建诸卿设宴落成遂赋此
作者：金幼孜
朝代：明

南宫壮巍巍，落成在今日。笾豆秩礼筵，衣冠集俦匹。献酬各有仪，谐笑忘坦率。千载幸遭逢，昌辰庆文物。成礼贵无愆，终焉敢怠忽。
禁中对雪和邹侍讲韵
作者：金幼孜
朝代：明

都门向晓雪交飞，独步偏宜鹤氅衣。天近蓬莱银作屋，地回粉署玉为扉。洒窗更恐疏帘过，拂帽还将短袖挥。已卜丰年多瑞应，一尊共赏莫相违。
福禄兽歌
作者：金幼孜
朝代：明

有兽有兽名福禄，逸态奇姿异凡畜。身高五尺力如虎，一日千里超骥足。奇文间错分黑白，毛质无瑕瑩如玉。目光瞳眬夹明镜，掩映玄云散朝旭。纷纷缟毳雪花寒，皓彩瑶光何炜煜。超腾迥觉长风生，一鸣解使百兽服。海南之国卜刺哇，乃有此兽出大麓。虞人致之匪羁绁，弗迫弗驱自驯伏。万里飞航度海来，天吴海若相参逐。山川处处流光彩，祥烟瑞霭飘芬馥。清晨导引献九重，从以玄犀与神鹿。乃知圣德被广远，航海梯山日相属。远人稽首贡方物，异瑞奇祥莫殚录。驺虞麒麟在灵囿，渥洼龙媒聚天育。愿将职贡写成图，一统华夷集诸福。吾皇万寿与天齐，圣德神功昭简牍。
福禄兽歌
作者：金幼孜
朝代：明
体裁：古风

有兽有兽名福禄，逸态奇姿异凡畜。身高五尺力如虎，一日千里超骥足。奇文间错分黑白，毛质无瑕莹如玉。目光瞳眬夹明镜，掩映玄云散朝旭。纷纷缟毳雪花寒，皓彩瑶光何炜煜。超腾迥觉长风生，一鸣解使百兽服。海南之国卜刺哇，乃有此兽出大麓。虞人致之匪羁绁，弗迫弗驱自驯伏。万里飞航度海来，天吴海若相参逐。山川处处流光彩，祥烟瑞霭飘芬馥。清晨导引献九重，从以玄犀与神鹿。乃知圣德被广远，航海梯山日相属。远人稽首贡方物，异瑞奇祥莫殚录。驺虞麒麟在灵囿，渥洼龙媒聚天育。愿将职贡写成图，一统华夷集诸福。吾皇万寿与天齐，圣德神功昭简牍。
秋日登万岁山
作者：金幼孜
朝代：明

万岁之山高插天，远摩苍翠凌紫烟，琼楼玉树何娟娟。莺啼白昼出深谷，缟鹤岁久巢松巅。洞门阴阴苔藓碧，石涧九曲通流泉。日转金舆经翠巘，风回仙伏度花前。天香遥散广寒外，紫翠近落瑶池边。方壶员峤果安在，阆风瑶圃徒虚传。偶来登览上绝顶，便欲振袂凌飞仙。凌飞仙，坐阅天地长不老，上下日月同周旋。
秋日随驾出安定门偶成
作者：金幼孜
朝代：明

西风初退暑，白苧已生凉。水郭稻花晚，林塘荷芰香。雁声逾塞急，燕子去巢忙。落日金台外，萧条客思长。
秋江待渡图为席咸宁赋
作者：金幼孜
朝代：明

秋山叠叠映云萝，渺渺长空接远波。日暮小舟争渡急，行人犹唱竹枝歌。
秋浦晚罾图
作者：金幼孜
朝代：明

萧萧落木水增波，欹岸风泠起棹歌。怪得渔郎赢笑语，晚来罾上得鱼多。
立春日朝罢偶赋
作者：金幼孜
朝代：明

东郊击鼓送春回，阙下趋朝玉漏催。岁岁黄柑传腊酒，千官先进万年杯。春盘春酒开春宴，几得簪花侍御筵。圣主只今恩似海，人人齐贺太平年。隔岁立春先十日，东风已觉到天涯。钗头綵胜簪来好，莫笑酡颜鬓已华。
立春日朝罢偶赋·其一
作者：金幼孜
朝代：明

东郊击鼓送春回，阙下趋朝玉漏催。岁岁黄柑传腊酒，千官先进万年杯。
立春日朝罢偶赋·其三
作者：金幼孜
朝代：明

隔岁立春先十日，东风已觉到天涯。钗头綵胜簪来好，莫笑酡颜鬓已华。
立春日朝罢偶赋·其二
作者：金幼孜
朝代：明

春盘春酒开春宴，几得簪花侍御筵。圣主只今恩似海，人人齐贺太平年。
立春赐宴拜和御制
作者：金幼孜
朝代：明

海宇春回瑞景迟，年丰民物乐熙熙。彤庭锡宴皆沾醉，千载君臣庆会时。
端午内苑赐观击毬射柳
作者：金幼孜
朝代：明

紫苑东华北，霓旌拂曙来。锦装千队合，仗列两朋开。剑戟明初日，衣冠映上台。櫜鞬屯虎士，匼匝引龙媒。花簇金毬度，云随綵仗回。抗弦轻斮柳，飞鞚不生埃。闪闪扬旗过，逢逢叠鼓催。夺幖争决胜，得意每先回。光禄筵初罢，瑶池宴屡陪。御香霏晓雾，大乐殷春雷。圣德同天地，恩光被草莱。风云俱际会，文武属良材。北斗尊宸极，南山进寿杯。太平歌既醉，忝窃愧非才。
端午赐宴观击毬射柳
作者：金幼孜
朝代：明

端午恩荣重，宫筵进寿觞。赐来银扇好，分出綵丝长。角黍金盘荐，菖蒲玉瓮香。赋诗惭倚马，再拜献君王。凤辇乘时动，宁辞阅武勤。柳间千骑合，花外两朋分。羽箭凌飞电，金毬度綵云。年年端午节，荣遇沭深恩。千官随鹤驭，冠盖拂云来。日转旌旗重，风清鼓角催。玉骢低柳过，綵仗逐花回。献赋长杨里，还称万寿杯。仙伏丹霄外，銮舆禁苑东。转丸驰宝马，拂羽试雕弓。得綵欢声合，分筹宠赉浓。太平无以报，献纳愧扬雄。
端午赐宴观击毬射柳·其一
作者：金幼孜
朝代：明

端午恩荣重，宫筵进寿觞。赐来银扇好，分出綵丝长。角黍金盘荐，菖蒲玉瓮香。赋诗惭倚马，再拜献君王。
端午赐宴观击毬射柳·其三
作者：金幼孜
朝代：明

千官随鹤驭，冠盖拂云来。日转旌旗重，风清鼓角催。玉骢低柳过，綵仗逐花回。献赋长杨里，还称万寿杯。
端午赐宴观击毬射柳·其二
作者：金幼孜
朝代：明

凤辇乘时动，宁辞阅武勤。柳间千骑合，花外两朋分。羽箭凌飞电，金毬度綵云。年年端午节，荣遇沭深恩。
端午赐宴观击毬射柳·其四
作者：金幼孜
朝代：明

仙伏丹霄外，銮舆禁苑东。转丸驰宝马，拂羽试雕弓。得綵欢声合，分筹宠赉浓。太平无以报，献纳愧扬雄。
竹林书屋为刘子樵赋
作者：金幼孜
朝代：明

万竿苍玉护茅庐，清绝偏宜隐者居。五月绿阴连户牖，三秋凉翠湿衣裾。閒裁汗简供吟咏，醉写琅玕入画图。何日考槃能遂愿，相从三径引柴车。
筠庄为西庄吴氏赋
作者：金幼孜
朝代：明

绕庐无杂卉，种竹已成庄。烟雨三春绿，风泉五月凉。看时移杖屦，兴至倒壶觞。日有平安报，题诗咏凤凰。
筠轩为脩撰陈叔刚乃父作
作者：金幼孜
朝代：明

闽中有佳士，翛然伟丰仪。閒居澹无营，与世恒相遗。开轩种修竹，岁久蕃且滋。流云被柯叶，雨露涵幽姿。清飙振苍玉，舞凤何委蛇。直节静相偶，虚心久能持。弦琴杂宫徵，戛玉声相随。悠然发佳兴，觞咏无不宜。幽赏谐淇澳，高风犹可希。愿言保贞独，岁晏以为期。
素闇为九江贰守魏宗冕赋
作者：金幼孜
朝代：明

素闇有佳士，抱志何休休。绮丽非所贵，澹泊宁自羞。返朴存至理，穷源遏奔流。古道邈难复，努力追前脩。
素闇为邹侍讲仲熙赋
作者：金幼孜
朝代：明

结发已学道，而有高世姿。衡门远氛浊，韦布聊栖迟。黾勉事耕稼，蔬食甘藿藜。中年遘休运，遂与林壑辞。辟雍起名誉，卓为学者师。超登列清要，侍从职论思。忠诚弥激切，耿分恒不移。俛仰靡愧怍，操存无外驰。安行任所适，进退何委蛇。图书列左右，翰墨复在兹。沈潜探幽赜，涵咏窥圣涯。孔子贵知命，顺理无不宜。孟轲养浩然，力行复何疑。尚友千载士，圣贤以为期。
继志堂为李存节赋
作者：金幼孜
朝代：明

闻说君家住渝阳，至今绕屋树千章。花前腊酒开春宴，竹里书灯照夜堂。自信流传多庆泽，况闻继述付贤良。深期努力追先烈，弈世绵绵望耿光。
缅人入贡诗应制
作者：金幼孜
朝代：明

圣主龙飞开泰运，殊方效贡庆昌辰。九天宫阙风云会，一统山河雨露新。重译未誇来白雉，在郊先睹集祥麟。幸逢四海为家曰，愿祝皇图亿万春。
聂氏望思堂
作者：金幼孜
朝代：明

远宦违亲养，官居敢自宁。孤云长入望，万里若为情。渺渺低淮树，依依带楚城。狄梁千载意，谁复继芳声。
腊月二十四夕偶成
作者：金幼孜
朝代：明

岁事只如此，匆匆又小年。兰灯看独照，柏酒已先传。月隐金台雪，香霏禁树烟。故园今万里，南北寸心悬。浮生若萍梗，岁月易蹉跎。久客乡书少，慈亲白发多。春回残雪在，腊尽小年过。未就閒居赋，聊吟桂树歌。
腊月二十四夕偶成·其一
作者：金幼孜
朝代：明

岁事只如此，匆匆又小年。兰灯看独照，柏酒已先传。月隐金台雪，香霏禁树烟。故园今万里，南北寸心悬。
腊月二十四夕偶成·其二
作者：金幼孜
朝代：明

浮生若萍梗，岁月易蹉跎。久客乡书少，慈亲白发多。春回残雪在，腊尽小年过。未就閒居赋，聊吟桂树歌。
腊月四日同杨谕德晚出访友人李伯葵余回至长安街坠马遂在告数日胡学士先以诗见寄明日杨复以诗来相嘲因次韵奉答且以自解也然后诗结语盖答杨意也
作者：金幼孜
朝代：明

雪消官道马难行，驾驭由来未可轻。颠蹶泥涂争失笑，淋漓衣袖益堪惊。浩歌不尽停云意，高卧何胜恋阙情。忽得好诗相慰藉，明珠万斛照新晴。向晚街头惊坠马，已瞻归骑去翩翩。溅泥未觉沾乌帽，坠地宁论涴锦鞯。松火寒炉供夜坐，梅花高阁对朝眠。未须一蹶伤迟暮，壮志还应迈昔年。
腊月四日同杨谕德晚出访友人李伯葵余回至长安街坠马遂在告数日胡学士先以诗见寄明日杨复以诗来相嘲因次韵奉答且以自解也然后诗结语盖答杨意也·其一
作者：金幼孜
朝代：明

雪消官道马难行，驾驭由来未可轻。颠蹶泥涂争失笑，淋漓衣袖益堪惊。浩歌不尽停云意，高卧何胜恋阙情。忽得好诗相慰藉，明珠万斛照新晴。
腊月四日同杨谕德晚出访友人李伯葵余回至长安街坠马遂在告数日胡学士先以诗见寄明日杨复以诗来相嘲因次韵奉答且以自解也然后诗结语盖答杨意也·其二
作者：金幼孜
朝代：明

向晚街头惊坠马，已瞻归骑去翩翩。溅泥未觉沾乌帽，坠地宁论涴锦鞯。松火寒炉供夜坐，梅花高阁对朝眠。未须一蹶伤迟暮，壮志还应迈昔年。